Samsung Galaxy A72, Model Telefon Pintar Serba Lengkap Dengan Ciri ‘Flagship’

Mulai menawarkan siri Galaxy-A pada tahun 2019 bagi menguasai pasaran kelas pertengahan telefon pintar, siri ini dilihat masih releven memasuki tahun ketiga. Pada tahun ini, Samsung telah memperkenalkan beberapa pembaharuan terbaru menerusi tiga model yang dilancarkan iaitu Samsung Galaxy A32,52 dan A72.

Menariknya pada kali ini, Samsung berjaya menawarkan beberapa ciri yang terdapat pada telefon pintar flagship pada siri-A sekaligus membuatkan model ini tampil lebih premium dengan harga mampu milik.

Rekaan yang mulai ditawarkan pada telefon pintar flagship nampaknya sedia ditawarkan pada kelas pertengahan di mana rekaan Infinity-O telah digunakan.

Penyertaan kamera pada bahagian tengah secara tidak langsung membuatkan model ini tampil dengan skrin penuh pada bahagian hadapan tanpa diganggu dengan takuk yang besar.

Model yang hadir dengan skrin 6.7-inci Super AMOLED FHD+ ini sememangnya seakan pengalaman melihat telefon pintar flagship. Warnanya yang terang membuatkan penggunat tidak lagi mempunyai masalah untuk melihat meskipun pada keadaan cahaya yang terang. Oh ya, model ini juga turut menyokong refresh rate sehingga 90Hz.

Dalam usaha untuk tampil lebih moden dan minimal, Samsung turut menawarkan pengimbas cap jari di atas skrin dalam memudahkan pengguna unlock telefon pintar mereka.

Tampil dengan warna Awesome Blue sememangnya membuatkan model ini dilihat sangat ceria berbanding kebanyakan telefon pintar yang kini di pasaran dengan warna gelap.

Dalam pada itu, agak lebih menarik sekiranya Samsung menggunakan material aluminium atau glass back berbanding plastik dalam membuatkan model ini tampak lebih premium. Walau bagaimanapun, model ini masih selesa untuk digunakan serta tidak mengalami masalah mudah panas meskipun digunakan dalam tempoh yang panjang.

Model ini dihasilkan dan disasarkan sebagai model telefon pintar kelas pertengahan bersesuaian dengan harganya. Dalam pada itu, Samsung nampaknya tidak mengetepikan beberapa ciri dan fungsi yang sebelum ini terdapat pada telefon pintar flagship sahaja.

Menyokong rangkaian internet 5G, model ini dilengkapi dengan processor Snapdragon 720G beserta RAM 8GB. Storan dalaman 256GB beserta sokongan  membolehkan pengguna menyertakan data sehingga 1TB.

Sepanjang penggunaan, Samsung Galaxy A72 tidak mempunyai sebarang masalah untuk menjalankan aplikasi kegunaan harian. Malah, model ini turut menyokong game terkini dengan tetapan grafik tertinggi sekaligus mengesahkan model ini sangat releven untuk digunakan dalam jangka masa yang panjang.

Menariknya, Samsung turut menawarkan kapasiti bateri yang boleh dikatakan agak besar pada model ini iaitu 5,000mAh dan turut diberikan pengecasan 25W bersama dalam kotak. Ketahanan bateri untuk model ini sememangya amat baik di mana pengguna pengguna berpeluang menerima 7 hingga 8 jam screen on time untuk satu pengecasan penuh.

Samsung Galaxy A72 ditawarkan dengan kamera utama menggunaakan sensor 64-megapixel. Selain itu, model ini turut memiliki jumlah kamera seumpama telefon pintar flagship menerusi penawaran lensa ultra lebar 12-megapixel, telefoto 12-megapixel dan makro 5-megapixel.

Berdasarkan penggunaan boleh saya katakan kualiti kamera Samsung Galaxy A72 adalah baik namun masih belum cukup mencapai tahap telefon pintar flagship. Pengguna mungkin mengalami masalah melibatkan autofocus pada beberapa waktu.

Walau bagaimanapun, sekiranya anda bukan seorang yang meletakkan kualiti kamera sebagai kriteria utama, model ini masih lagi pilihan terbaik. Anda masih berpeluang mendapatkan gambar daripada sudut berbeza menerusi lensa yang ditawarkan.

Berikut merupakan sampel gambar yang diambil menggunakan Samsung Galaxy A72. Imej yang dihasilkan menerusi kamera belakang yang sangat punchy pada model ini wajar diberikan pujian.

Samsung Galaxy A72 sedia ditawarkan dengan harga RM1,899 di mana harga yang ditawarkan dilihat agak berbaloi menerusi spesifikasi dan penawaran kamera yang terkini.

Selain itu, model ini turut ditawarkan charger di mana sejumlah besar telefon pintar flagship kini tidak lagi menawarkannya. Sekiranya anda tidak mahu berbelanja besar dan budget telefon pintar anda berada pada paras bawah RM2,000, Samsung Galaxy A72 pastinya antara pilihan terbaik untuk anda dapatkan. Anda boleh klik di sini untuk mendapatkannya dengan pilihan empat warna berbeza.

Ikuti juga review penuh kami bagi model terbaik Samsung pada ketika ini iaitu Samsung Galaxy S21 Ultra.

Samsung Galaxy S21 Ultra, Peranti Android Terbaik Yang Ada Di Pasaran Ketika Ini

Samsung Galaxy Buds Pro, TWS Premium Dan Terbaik Di Pasaran Ketika Ini


Samsung Galaxy A8 (2018) Bakal Diperkenalkan Dengan Penyertaan Dwi-Kamera

Samsung bakal mengeluarkan telefon pintar untuk Siri A8 terbaru selepas tertiris gambar manual peranti ini. Berikut merupakan beberapa butiran mengenai smartphone terbaru daripada Samsung ini.

Antara ciri yang menarik perhatian pengguna ialah penggunaan dwi-kamera pada kamera hadapan dengan sokongan Live Focus untuk selfie.

Seterusnya, peranti ini bakal menggunakan skrin Infinity Display, dan bezel nipis sepertimana S8 dan Note 8. Sensor cap jari pada kali ini turut diubah untuk lebih mudah dicapai berbanding model sebelum ini.

Penggunakan dwi kamera pada kamera hadapan menjadikannya model pertama keluaran Samsung menggunakan fungsi ini. Tiada butang fizikal untuk fungsi Bixby pada bahagian sisi untuk model peranti ini seperti smartphone flagship mereka. Samsung Galaxy A8 (2018) akan mula dijual pada awal tahun hadapan.


Samsung Galaxy A8, Smartphone Kelas Pertengahan Dengan Ciri Seakan Flagship

Sejak mula diperkenalkan pada 2016, A-series berjaya menjadi pilihan ramai pengguna dengan penawaran smartphone mid-range sehingga berjaya meningkaktan pendapatan tahunan Samsung.

Pada tahun ini, Samsung dilihat ingin mengulangi skrip yang sama dengan memperkenalkan Samsung Galaxy A8 (2018). Model ini juga merupakan model dengan spesifikasi tertinggi daripada siri A-Series pada tahun ini.

Kami daripada VOCKET sempat untuk mencuba model ini untuk beberapa minggu untuk mengetahui dengan lebih lanjut mengenai potensi smartphone ini. Nak tahu best atau tidak? Berikut merupakan review daripada kami.

Pada pendapat kami, memegang Samsung Galaxy A8 seringkali membuatkan kami teringat akan Samsung Galaxy S8. Anda akan mendapat feel yang sama meskipun terdapat sedikit perbezaan dari segi rekaan.

Paparan yang terang disertai dengan bezel yang nipis antara yang membuatkan Samsung Galaxy A8 tampil premium meskipun dikeluarkan sebagai smartphone mid-range.

Seperti juga smartphone Samsung lain yang terbaru, perletakan fingerprint scanner masih lagi dibahagian belakang yang mana bakal membuatkan anda tersentuh bahagian kamera ketika ingin unlock smartphone anda.

Samsung Galaxy A8 dikuasai dengan processor Exynos 7785 dan 4GB RAM. Berdasarkan penggunaan ini Samsung Galaxy A8 berjaya menawarkan pengalaman yang baik serta lancar dalam penggunaan aplikasi harian seperti Facebook, Twitter dan Instagram.

Berbeza dengan Samsung Galaxy S8 yang menggunakan teknologi Infinity Display, Samsung Galaxy A8 masih lagi menggunakan teknologi paparan Super AMOLED. Pada kami, paparan yang digunakan sangatlah memuaskan ditambah pula dengan nisbah 18.5:9 yang membuatkan model ini lebih puas untuk dilihat.

Pada model tahun ini, Samsung Galaxy A8 turut dilengkapkan dengan teknologi IP68 dimana anda berpeluang untuk menggunakan smartphone ini tanpa risau dengan percikan air. Oh ya, anda juga boleh membawa masuk Galaxy A8 di dalam air untuk seketika waktu tanpa sebarang masalah.

Penawaran teknologi fast charging sekaligus membuatkan smartphone ini berada sebaris dengan smartphone flagship yang membolehkan anda mengecas smartphone ini dalam masa yang singkat.

Samsung Galaxy A8 dilengkapi dengan tiga kamera. Sekiranya anda berpendapat dua daripada kamera ini disediakan dibahagian belakang anda mungkin silap kerana model ini lebih memberi penekanan buat mereka yang gemar menggunakan kamera hadapan untuk berswafoto.

Kamera belakang Galaxy A8 dilengkapi dengan lensa 16-megapixel manakala kamera hadapan dilengkapkan dengan lensa 16-megapixel dan 8-megapixel.

Berdasarkan hasil ujian kami, Samsung Galaxy A8 berjaya menawarkan kualiti kamera yang baik khususnya bahagian belakang kamera meskipun beraksi dengan satu lensa. Berikut merupakan antara hasil gambar daripada kamera Samsung Galaxy A8.

Samsung Galaxy A8 berjaya menawarkan pengalaman seakan smartphone flagship. Anda akan mendapatkan sebuah smartphone yang smooth untuk digunakan, kamera yang baik serta teknologi fast charging dan IP68.

Dalam pada itu, harga yang ditawarkan juga boleh dikatakan agak tinggi berbanding smartphone mid-range yang ditawarkan oleh beberapa jenama yang lain. Semuanya disebabkan penawaran IP68 yang membolehkan model ini menahan daripada percikan air serta boleh digunakan untuk merakam di dalam air buat seketika waktu tanpa sebarang masalah.

Sekiranya anda seorang yang sudah terbiasa dengan smartphone daripada Samsung dan tidak berminat untuk berbelanja besar untuk mendapatkan smartphone flagship, mendapatkan Samsung Galaxy A8 sudahpun memadai dan terbaik dengan harga penawaran RM1,799.

Khusus melalui pembelian secara atas talian, anda berpeluang mendapatkan memori kad microSD 64 GB, powerbank 10,000 mAh daripada Samsung serta beberapa hadiah lain bernilai lebih RM300. Berbaloi bukan?


Samsung Galaxy A80 Dilancarkan Dengan Tiga Kamera Boleh Putar

Sekiranya anda kerap mengikuti perkembangan jenama Samsung pastinya anda cukup tahu dimana jenama ini pada akhir-akhir ini telah meletakkan siri-A mereka sebagai model eksperimen.

Jika sebelum ini menerusi Samsung Galaxy A9 model ini dilengkapi dengan empat kamera, pada kali ini melalui model Galaxy A80 Samsung sekali lagi menghasilkan inovasi terbaru dengan penyertaan kamera bermotor yang boleh diputar.

Penawaran teknologi terbaru daripada Samsung ini secara tidak langsung membolehkan pengguna menerima kamera yang sama pada bahagian hadapan dan juga belakang sekaligus membuatkan skrin bebas daripada sebarang takuk.

Dari segi spesifikasi, Samsung Galaxy A80 hadir dengan skrin 6.70inci Super AMOLED. Processor yang digunakan pada model ini adalah Snapdragon 730G. RAM 8GB dan ruang storan bersaiz 128GB antara yang disertakan. Turut dilengkapkan bersama adalah bateri dengan kapasiti 3700mAh beserta sokongan pengecasan pantas.

Sebanyak tiga warna yang ditawarkan buat Samsung Galaxy A80 iaitu emas, putih dan hitam. Setakat ini masih belum diketahui berapakah harga rasmi yang bakal ditawarkan buat model ini.


Samsung Galaxy A9 Menjadi Telefon Pintar Pertama Dengan 4 Kamera Belakang

Sekiranya pada awal tahun ini ramai yang terkejut dan mengangap pengenalan telefon pintar dengan tiga kamera dibelakang sudah cukup banyak, pada hari ini Samsung pula berjaya yang pertama di dunia dengan memperkenalkan telefon pintar dengan empat kamera.

Berita yang pada mulanya bermula dengan sekadar ura-ura nampaknya berjaya menjadi kenyataan melalui acara pelancaran rasmi Samsung Galaxy A7 dan A9.

Dari segi spesifikasi, model Galaxy A9 hadir dengan skrin 6.3-inci SAMOLED dan dikuasakan oleh processor Snapdragon 710. Model ini turut hadir dengan saiz storan agak tinggi iaitu 512 GB dengan penyertaan RAM 6/8 GB mengikut variasi model.

Mungkin ramai yang tertanya-tanya apakah yang membezakan setiap lensa yang ditawarkan Samsung Galaxy A9? Kamera belakang model ini hadir dengan gabungan empat kamera 24, 10,8 dan 5 megapixel.

Kamera utamanya dilengkapi dengan 24-megapixel untuk tangkapan biasa dengan lensa f/1.7. Kamera kedua hadir dengan lensa zoom optikal 2X manakala kamera ketiga merupakan wide lens dan terakhir sekali lensa keempat dilengkapi dengan lensa f/2.2. Bahagian hadapan pula model ini dilengkapi dengan kamera 24-megapixel untuk berswafoto.

Model ini bakal mula ditawarkan pada bulan November ini. Setakat ini, tanda harga bagi model inovatif dan unik dari Samsung ini masih belum diumumkan. Mungkinkah akan terdapat model dengan lima kamera tidak lama lagi?


Samsung Galaxy A9 Pro Dilancarkan Dengan Bateri 5000 mAH Dan RAM 4GB

Samsung pada minggu ini telah melancarkan Samsung Galaxy A9 Pro. Secara umumnya, Samsung Galaxy A9 Pro adalah penambaikan kepada model sebelumnya iaitu Samsung Galaxy A9.

Kali pertama kami mengetahui tentang spesifikasi Samsung Galaxy A9 Pro ini, apa yang terlintas di fikiran kami adalah telefon pintar ini bakal menjadi impian buat mereka yang melakukan bisnes secara online.

Apa yang membuatkan kami berpendapat demikian kerana Samsung Galaxy A9 Pro dilengkapi dengan skrin 6 inci HD penuh Super AMOLED serta processor Snapdragon 652 SoC 1.8Ghz 8 teras. Galaxy A9 Pro juga dilengkapi dengan sokongan dwi-sim dan penambahan slot kad mikro SD. RAM yang akan digunakan juga agak tinggi iaitu 4GB.

Saya pasti pengguna pasti tertarik memandangkan spesifikasi ini sedikit-sebanyak bakal mengurangkan dua masalah utama buat pengguna telefon pintar iaitu masalah bateri yang cepat habis dan masalah ‘lagging’.

Telefon pintar ini bakal memberi saingan yang hebat buat Xiaomi Mi Note 3 memandangkan Galaxy A9 Pro juga dilengkapi dengan pengimbas cap jari serta menggunakan sistem operasi Android terbaru iaitu Android Marshmallow 6.0.1. Galaxy A9 Pro juga dilengkapi dengan 16 megapixel dan kamera 8 megapixel di bahagian hadapan.

Samsung Galaxy A9 Pro bakal dijual dengan 3 warna menarik iaitu putih, merah jambu dan rose gold dengan harga $540. Setakat ini masih belum ada pengumuman rasmi tentang harga Samsung Galaxy A9 Pro buat pasaran Malaysia.


AirAsia Lancar ‘Fresh Pack’ Untuk Anda Beli Barangan Runcit Dengan Mudah Dan Cepat

Mengembangkan lagi bisnesnya, AirAsia kini melancarkan AirAsia Fresh Pack untuk mudahkan anda membeli barangan runcit dan sayuran segar tanpa perlu bersesak ke pasar tani atau pasar raya.

Pek barangan runcit tersuai atau Fresh Pack ini tersedia mengikut saiz kecil atau besar dalam empat kategori iaitu sayur-sayuran, buah-buahan, daging dan makanan laut.

Untuk pengetahuan anda, harga Fresh Pack ini bermula dari RM30 dan anda boleh mendapatkan pelbagai seleksi barangan yang anda mahu di rumah sahaja. Lebih istimewa, airasia fresh menawarkan diskaun 50% untuk setiap pembelian Fresh Pack kedua dari 2 Februari hingga 28 Februari 2021.

Setiap pesanan Fresh Pack didatangkan dengan beg runcit edisi terhad dalam empat reka bentuk berbeza, yang akan dikeluarkan pada setiap minggu sepanjang bulan Februari. Beg runcit edisi terhad ini direka dengan kerjasama ilustrator dan pereka grafik yang berpangkalan di Pulau Pinang, Ong Lyn-Hui.

Semua Fresh Pack dan produk lain tersedia di airasia Asean super app menerusi pautan ikon ‘Fresh’ atau di airasia.com/fresh. Bukan itu sahaja, AirAsia kini masih menawarkan perkhidmatan Penghantaran Percuma Tanpa Had sepanjang tempoh PKP dengan kod promo STAYHOME untuk perbelanjaan minimum RM30

Lebih mudah jika anda buat bayaran menggunakan kad BigPay. Bagi anda yang belum memiliki BigPay, anda boleh mendaftar dan menggunakan refferal code ini 1GZSREAKLO untuk mendapatkan kredit sebanyak RM10.

Sementara itu, kami kongsikan beberapa artikel berkaitan AirAsia pada pautan di bawah ini.

Mahu Bantu Rakyat Malaysia, airasia.com Tawarkan Servis Penghantaran Percuma Sepanjang PKP

Ikuti Cabaran Yang Dilalui Kapten AirAsia Ini Sepanjang ‘Terbang’ Ke Industri F&B


Samsung Galaxy Buds Pro Jadi Buruan Peminat Selepas Diperagakan BTS

Tidak dapat dinafikan pengaruh selebriti Korea dalam masyarakat ternyata sangat kuat. Daripada hiburan sehinggalah pelbagai aspek kehidupan lain seperti cara pemakaian dan barangan yang digunakan atau diperagakan mereka, ianya akan menjadi ikutan para peminat.

Pengaruh ini akan menjadi makin kuat jika seleberit-selebriti yang menggayakannya adalah merupakan yang digilai ramai seperti kumpulan BTS. Perkara itu dapat dilihat melalui kerjasama mereka bersama Samsung untuk produk terbaru Galaxy Buds Pro baru-baru ini.

Buat anda yang kurang jelas, Samsung Galaxy Buds Pro adalah merupakan sejenis fon telinga tanpa wayar dengan menggunakan teknologi baharu bagi menghasilkan bunyi dan pengalaman mendengar muzik yang hebat.

Menerusi perkongsian jenama dari Korea itu di Twitter, pihak Samsung telah memuat naik gambar memaparkan beberapa ahli dari kumpulan BTS iaitu Kim Tae-hyung, Kim Seok-jin dan J-hope sebagai model dalam  memperagakan koleksi Galaxy Buds Pro.

Menerusi gambar yang dimuat naik, Galaxy Buds Pro boleh didapati di dalam tiga warna iaitu ungu, perak dan hitam. (phantom violet, phantom silver, phantom black)

Just in case you wanted another glimpse of those beautiful…#GalaxyBudsPro 👀Learn more: https://t.co/5a30PIg7IJ pic.twitter.com/y56VbUxt9I

— Samsung Mobile (@SamsungMobile) January 14, 2021

Melalui semakan yang dibuat di akaun rasmi yang memuat naik poster berkenaan, tindakan pihak Samsung menggunakan ahli kumpulan BTS menyebabkan rata-rata daripada peminat kumpulan tersebut tidak dapat menyembunyikan keterujaan mereka untuk memiliki koleksi tersebut.

I can buy the whole stock available if seokjin advertises it like this pic.twitter.com/gzl9C8N9qY

— JIN Crave 🖤🤍 (@JinCrave) January 14, 2021

“Saya akan beli keseluruhan stok jika Seok-jin yang mengiklankan koleksi tersebut,” luah seorang netizen di ruangan komen.

Selain itu, ada juga di antara peminat yang memberi komen di mana beliau sanggup menjual organ dalaman beliau iaitu buah pinggang bagi memiliki koleksi tersebut. Difahamkan beliau ingin berbuat demikian demi kumpulan kegemaran beliau.

I will have to sell my kidney but I Will @BTS_twt

Terdapat sebahagian daripada peminat bagi kumpulan idol tersebut yang turut meninggalkan komen di mana rata-rata daripada mereka tidak mempunyai wang yang cukup untuk membeli koleksi tersebut namun mereka tetap ingin membelinyat hanya kerana terpengaruh dengan kumpulan kegemaran mereka.

Jika anda berminat untuk menonton acara Unpacked yang telah disiarkan, anda boleh tontonya di sini.

Baca juga perkongsian kami terdahulu mengenai baju yang dipakai Tae-hyung dari kumpulan BTS seperti baju batik sekolah pada pautan di bawah.

Persis Baju Batik Sekolah, Pakaian Taehyung BTS Ini Curi Perhatian Netizen

10 Lagu Ikonik K-Pop Yang Pernah ‘Menghantui’ Dan Didengari Rakyat Malaysia


Samsung Galaxy Buds Pro, TWS Premium Dan Terbaik Di Pasaran Ketika Ini

Sudah menjadi kebiasaan ketika ini di mana orang ramai lebih selesa menggunakan true wireless stereo (TWS) berbanding earphone konvensional yang dilengkapi wayar.

Sokongan sambungan yang lebih mudah dan pantas serta harga mampu milik yang ditawarkan antara yang membuatkan earphone jenis tanpa wayar menjadi pilihan.

Melihat kepada trend orang ramai yang menjadikan TWS sebagai pilihan audio, Samsung pada tahun ini telah melancarkan model TWS premium mereka menerusi model Samsung Galaxy Buds Pro. Tidak hanya sekadar sebuah earphone tanpa wayar, teknologi yang ditawarkan pada model ini antara yang membuatkan kami teruja untuk mengulas dengan lebih lanjut.

Pada model keluaran pada kali ini, Samsung tidak hanya keseorang malah turut dibantu dengan jenama audio profesional iaitu AKG dalam menawarkan kualiti bunyi yang lebih baik buat para pengguna.

Menerusi rekaan Samsung Galaxy Buds Pro, Samsung telah tampil dengan sebuah bekas yang kemas serta tampak premium untuk mengecas dan menyimpan earphone. Lebih menarik, sebagai usaha untuk menjaga alam sekitar, bahan yang digunakan terdiri daripada bahan kitar semula.

Mengulas mengenai Samsung Galaxy Buds Pro, model ini hadir dengan rekaan yang sedikit besar berbanding earphone konvensional yang ditawarkan di pasaran. Walau bagaimanapun, berdasarkan percubaan kami, rekannya yang kelihatan sedikit besar bukanlah masalah memandangkan model ini selesa untuk digunakan menerusi jisimnya yang ringan.

Kami berpendapat, saiznya turut dipengaruhi dengan butang yang tersedia pada model ini untuk memudahkan pengguna mengaktifkan fungsi noise cancelling.

Penggunaan Samsung Galaxy Buds Pro membolehkan pengguna memilih tiga mod yang terdiri daripada Actice noise cancelling (ANC), Ambient sound atau mod biasa.

Mod yang paling kerap digunakan kami sudah pastinya Actice noise cancelling yang pada kami sangat cemerlang pada model ini. Anda bukan sahaja dapat membatalkan bunyi bising pada bahagian luar sewaktu mendengar muzik, malah turut boleh diaktif sewaktu tidak mendengar muzik untuk suasana yang lebih senyap.

Samsung pada kali turut bekerjasama dengan syarikat audio popular iaitu AKG. Menerusi kerjasama ini, para pengguna berpeluang mendapatkan kualiti audio yang tinggi di mana bass kedengar lebih punchy serta treble yang ditawarkan juga sangat memuaskan. Oh ya, model ini turut ditawarkan dengan sokongan perisian yang membolehkan pengguna memilih mod pendengaran serta equalizer mengikut minat anda.

Sebuah lagi fungsi yang menarik perhatian kami adalah fungsi Voice Detect di mana model ini cekap mengensan sekiranya terdapat individu yang bercakap di hadapan anda dengan mengurangkan bunyi audio.

Melalui fungsi ini anda tidak lagi perlu memberhentikan lagu dan membuka Samsung Galaxy Buds Pro setiap kali ingin mendengar atau bercakap dengan sesiapa. Menarik bukan?

Samsung Galaxy Buds Pro sedia ditawarkan di pasaran pada harga sekitar RM799. Mengetahui secara umum, model ini merupakan pencabar utama kepada Apple AirPods Pro yang hadir pada harga RM1,099, penawaran harga Samsung Galaxy Buds Pro dilihat sangat berbaloi.

Model ini berjaya membuktikan kepada jenama-jenama lain sebagai penawar TWS terbaik di pasaran ketika ini khususnya buat pengguna Samsung Galaxy. Fungsi yang menarik perhatian kami sudah pastinya sokongan noise cancelling yang sangat cekap di samping menawarkan kualiti bunyi yang terbaik pada sepasang earphone wireless.

Sekiranya anda dambakan earphone mudah alih, kualiti bunyi yang mantap serta dilengkapi sokongan noise cancelling, Samsung Galaxy Buds Pro pastinya pilihan terbaik untuk anda dapat ketika ini dengan harga sekitar RM799. Anda boleh klik di sini untuk dapatkannya dengan harga yang berbaloi.

Ikuti juga review penuh kami mengenai Samsung Galaxy S21 Ultra yang merupakan antara peranti Android terbaik di pasaran pada ketika ini.

Samsung Galaxy S21 Ultra, Peranti Android Terbaik Yang Ada Di Pasaran Ketika Ini

Lengkapkan Keperluan Harian Anda, Ini 3 Perkara Menarik Samsung Galaxy S21 Yang Perlu Anda Tahu


Samsung Galaxy Fold Bakal Dilancarkan Di Malaysia Bulan Hadapan

Mula diperkenalkan secara prototaip pada bulan Februari lalu, nampaknya penantian pengguna di Malaysia untuk melihat sendiri Samsung Galaxy Fold bakal bermula pada bulan hadapan.

Dilaporkan Samsung Malaysia telahpun mengeluarkan memo ‘Save the date’ dimana model Galaxy Fold bakal dilancarkan di Malaysia pada 3 Mei 2019 ini.

Dari segi spesifikasi, Galaxy Fold hadir dengan dua skrin berbeza bersaiz 4.6-inci Super AMOLED serta 7.3-inci Infinity Flex Display. Model ini menggunakan processor Snapdragon 855 beserta 12GB RAM dan 512 GB ruang storan. Penyertaan tiga kamera pada bahagian hadapan dan tiga kamera pada bahagian belakang secara tidak langsung membuatkan model ini hadir dengan enam kamera.

Harga bagi pra-tempah di Amerika Syarikat adalah sekitar $1,980 (about RM8,191). Dijangkakan Samsung Malaysia bakal menawarkannya dengan harga yang lebih rendah berbanding negara luar melihat kepada beberapa model sebelum ini. Selain itu, para pengguna turut menerima Samsung Buds serta sebuah case khas.

Harga yang premium antara yang dijangkakan melihat kepada teknologi futuristik yang ditawarkan.


Samsung Galaxy Fold Bakal Ditawarkan Bermula Julai Ini

Mula diperkenalkan sebagai telefon pintar Samsung dengan penuh inovasi menyertakan skrin yang boleh dilipat, Samsung Galaxy Fold nampaknya mengalami sedikit masalah apabila terdapat sejumlah besar bilangan model keluaran awal mereka mempunyai masalah melibatkan skrin.

Berdasarkan permasalah yang berlaku, Samsung sebelum ini telah mengumumkan untuk menangguhkan penawaran Samsung Galaxy Fold secara rasmi bagi memberikan yang terbaik untuk pengguna.

Terbaru, Samsung telah mengumumkan dimana Samsung Galaxy Fold bakal ditawarkan seawal Julai ini namun masih belum diketahui tarikh rasmi. Model ini bakal ditawarkan dengan harga sekitar $1,980 (RM8,240.96). Sememangnya sebuah harga yang premium untuk sebuah teknologi yang baru daripada Samsung.


Samsung Galaxy Fold, Peranti Paling Unik Dan Inovatif Untuk 2019

Jika perlu dipilih satu peranti paling inovatif untuk tahun ini, anugerah tersebut layak diberikan untuk Samsung Galaxy Fold. Walaupun Samsung Fold ini sudah berada di pasaan sejak October yang lalu tetapi better late than never bukan? Jadi kami akan perlihatkan apa keistimewaan Samsung Galaxy Fold ini.

Jadi apa keistimewaan Fold ini berbanding telefon pintar lain yang ada di pasaran? Jawapannya adalah BANYAK.

Galaxy Fold merupakan telefon pintar pertama dengan skrin paparan utama besar (7.3 inci) Dynamic AMOLED Infinity Flex Display. Secara mudah, anda boleh melihatnya sebagai sebuah telefon pintar dan tablet digabungkan menjadi satu.

Walaupun Galaxy Fold ini flexible, tetapi ia tetap lasak. Jurutera di Samsung telah merekanya supaya mudah untuk ditutup dan dibuka seperti buku. Ketika model ini ‘ditarik’ semula dari pasaran (sekitar suku pertama tahun ini), pihak Samsung sudah membuat penambahbaikan supaya ia lebih tahan lasak dan tidak mudah ‘dirosakkan’.

Selain itu, model ini turut hadir dengan earbuds TWS jenama AKG, 3 kamera di belakang, dua kamera hadapan, bateri 4,380mAh dan paling penting 12GB RAM.

Kameranya sama seperti apa yang anda dapat pada Galaxy S10 dan pengguna Samsung pasti sudah tahu kualiti gambar yang dapat dihasilkan. Jadi kami akan lebih tekankan keistimewaan Fold yang tidak ada pada telefon pintar yang lain

Inilah perkara paling special yang tidak ada pada telefon pintar lain yang ada di pasaran. Samsung mengakui, mereka buka jenama telefon pertama yang menghasilkan peranti boleh lentur (jenama Royole FlexPai adalah yang pertama).

Tetapi, Samsung berani menyahut cabaran untuk menghasilkan telefon pintar ini di kala jenama lain masih belum ‘berani’ untuk berbuat demikian. Hasilnya? Sebuah peranti premium yang hebat serta lain daripada yang lain.

Skrin bukan hanya terdapat pada bahagian tengah peranti ini tetapi juga di hadapan. Saiz skrinnya agak kecil dan tidak menyeluruh ke seluruh permukaan hadapan. Mengapa Samsung berbuat demikian?

Kerana mereka peranti ini boleh digunakan dengan sebelah tangan. Jika skrinnya luas, makan tidak semua skrin tersebut akan digunakan sepenuhnya. Lebih menarik, skrin hadapan tersebut mempunyai continuity dengan skrin di bahagian tengah.

Sebagai contoh sekiranya anda mahu mengambil gambar dan anda tidak puas melihat skrin di luar, anda cuma buka Fold anda dan anda akan dapat paparan skrin yang lebih besar tanpa peranti ini membawa anda ke bahagian menu utama.

Adakah pekerjaan anda memerlukan anda multitasking? Sekiranya ya, Galaxy Fold ini adalah untuk anda kerana anda boleh menjalankan 3 aplikasi secara serentak di panel utama. Jadi, anda boleh menonton YouTube sambil menjawab emel yang anda baru terima.

Malah, anda boleh switch aplikasi mana yang anda mahu lihat lebih dengan menukarnya antara panel sahaja. Adakah paparan YouTube anda lag ketika ia beroperasi dengan 3 aplikasi serantak? Jawapannya adalah langsung tidak. Dengan 12 GB RAM yang terdapat pada peranti ini, ia sangat smooth  dan tiada gangguan ketika kami ‘bermain’ dengannya.

Anda ada iPad Mini di rumah? Bayangkan iPad tersebut boleh dilentur dan dimasukkan dalam poket. Itulah Samsung Fold. Cuma janganlah anda lentur iPad berkenaan. Ia tidak boleh fold.

Dengan skrin 7.3″ QXGA+ Dynamic AMOLED Display (4.2:3), Infinity Flex Display (2152×1536) 362ppi, setiap paparan warna akan menjadi lebih sharp & accurate, cantik dan akan memberikan kepuasan menonton YouTube, Netflix dan apa sahaja video pada kadar yang maksima.

Apabila anda memegang Samsung Fold ini, anda dapat rasakan betapa premiumnya peranti ini. Ketika anda melipat peranti ini, ia tidak akan mudah terbuka kerana terdapat magnet didalamnya. Jadi, ia akan sentiasa ‘tertutup’ dan tidak akan mudah terlerai.

Samsung turut membekalkan earbuds True Wireless Stereo (TWS) berjenama AKG yang sangat premium untuk pembeli. Anda yang kaki audio, pasti sangat tahu kemampuan bunyi yang bakal dihasilkan daripada produk AKG. Dan untuk menambah ‘seri’ serta perlindungan untuk Samsung Fold ini, Samsung turut membekalkan casing khas Samsung Fold yang diperbuat daripada kevlar!

Apa itu kevlar? Kevlar merupakan produk sintetik yang sangat tahan lasak di mana material ini turut digunakan untuk pembuatan bulletproof vest.

Bagi kami, sekiranya anda mahukan kelainan dan mempunyai bajet lebih untuk telefon pintar baharu (Samsung Fold dijual pada harga RM8,388 seunit), Samsung Galaxy Fold adalah antara peranti hebat yang ada di pasaran pada ketika ini.

Sekiranya anda seorang yang multitasker, ini adalah peranti untuk anda. Mungkin di masa akan datang, Fold akan hadir dengan pen stylus seperti Galaxy Note pula? Jika ya, Fold akan menjadi peranti terhebat keluaran Samsung di masa akan datang.

Samsung juga dikhabarkan berminat untuk menghasilkan peranti boleh lentur seperti Motorola RAZR. Anda lebih minat lenturan seperti Fold ataupun RAZR?

Samsung Sekali Lagi Eksperimen Dengan Telefon Pintar Boleh Lipat

Samsung Galaxy S11 Bakal Dilengkapi Dengan Kamera 108-Megapixel


Samsung Galaxy J7 Prime, Telefon ‘Selfie’ Dengan Harga Mampu Milik

Samsung sememangnya salah satu jenama heavyweight dalam pembuatan telefon pintar Android. Kami berpeluang untuk membuat review sebuah model Samsung, Galaxy J7 Prime. Walaupun telefon ini sudah berada di pasaran sejak bulan September yang lalu, tetapi rasanya masih belum terlambat untuk membuat review untuk telefon ini.

Secara asasnya, Samsung Galaxy J7 Prime ini mempunyai sistem 1.6GHz octa-core Exynos 7870 processor dengan 3GB RAM. Untuk model yang saya terima ini, ia mempunyai memori dalaman 32GB dan boleh dikembangkan sehingga 256GB via kad microSD. Samsung Galaxy J7 Prime dijana Android 6.0 dengan 3300mAh non-removable battery. Smartphone ini juga hadir dengan fungsi Dual-SIM.

Packaging telefon ini didatangkan dengan aksesori standard charger, kabel USB dan earphones. Menarik tentang telefon ini adalah apabila ianya berada di tangan. Warna yang saya terima ini adalah warna White Gold  dan rasa ‘mahal’ apabila berada di tangan. Mungkin kerana telefon ini rangkanya besi dan bukannya plastik. Jadi ini review kami berdasarkan beberapa kriteria.

Salah satu perbezaan yang ditampilkan Samsung pada kali ini adalah penggunaan skrin PLS TFT sebagai pengganti kepada IPS LCD. Selain itu, Samsung Galaxy J7 Prime juga mendapat upgrade daripada model Samsung Galaxy J7 dengan paparan 1080p berbanding 720p pada sebelum ini.

Warna yang dihasilkan boleh dikatakan agak baik jika tidak dibandingkan dengan skrin yang digunakan pada flagship model Samsung yang menggunakan skrin AMOLED. Sangat baik untuk kegunaan harian ditambah pula dengan skrin yang sebesar 5.5-inci membolehkan pengguna menonton video atau selfie dengan lebih mudah.

Satu fungsi asas yang saya rasakan Samsung patut tambah pada model ini adalah fungsi adaptive brightness dimana membolehkan telefon ini adjust dengan sendirinya kecerahan skrin yang ingin dikeluarkan. Walaubagaimanapun, dengan penyediaan setting brightness level di bahagian top drawer sedikit sebanyak bakal memudahkan pengguna.

Salah satu persamaan diantara Samsung Galaxy J7 Prime dengan model Samsung Galaxy J7 adalah perkongsian processor yang sama iaitu Samsung Exynos 7870 serta dibantu dengan processor Cortex-A53 1.6 Ghz dan RAM 3 GB.

Sejujurnya, boleh saya katakan Samsung does a great job dibahagian performance dimana Samsung Galaxy J7 Prime tidak lagi mengalami masalah lagging ketika saya menggunakannya. Peralihan daripada satu aplikasi ke satu aplikasi yang lain juga sangat baik dan tiada masalah lagging yang berlaku.

Touch Wiz yang hadir pada Samsung Galaxy J7 Prime juga dilihat lebih baik berbanding model-model mid-range Samsung sebelum ini. Touch Wiz pada kali ini dilihat tidak lagi berat dan hadir dengan design yang lebih minimal.

Jika anda seorang casual gamer atau hanya bermain game yang tidak begitu berat seperti Clash Royale atau Plants vs. Zombies smartphone ini dilihat tidak mempunyai masalah prestasi. Walaubagaimanapun, dilihat Samsung Galaxy J7 Prime kurang berjaya untuk beraksi dengan baik apabila bermain game yang memerlukan grafik yang tinggi seperti Asphalt 8 namun masih berjaya dimainkan pada quality yang rendah.

Pasti ramai yang menunggu review untuk kamera telefon pintar ini kan? Galaxy J7 Prime ini hadir dengan 13MP kamera belakang dan 8MP kamera depan dan setakat yang saya cuba, kamera Galaxy J7 Prime ini beraksi dengan baik di waktu siang dengan pencahayaan baik. Di bawah adalah beberapa contoh gambar ditangkap dengan kamera Samsung Galaxy J7 Prime ini.

Ini pula beberapa contoh gambar di dalam keadaan separa low-light. Kami tidak sempat untuk mencuba gambar kamera smartphone ini di waktu malam (low-light) kerana kesuntukan masa. Kalau dalam keadaan kurang pencahayaan, gambar yang dihasilkan hanya biasa-biasa sahaja. Ada noise yang agak ketara dan kurang sharp.

Ini pula contoh gambar selfie. Menarik gambar selfie menggunakan kamera depannya. Agak sharp dan mampu capture details gambar selfie anda. Ada juga fungsi untuk runcingkan muka kalau anda mahu. LOL.

Ini pula contoh gambar makanan yang ditangkap menggunakan telefon ini. Nampaknya kamera ini berjaya menangkap ‘kesedapan’ makanan yang diambil. Butter chicken di QNA Republic ini memang win.

Secara jujurnya, usaha Samsung berjaya untuk menghasilkan sebuah smartphone mid-range dengan kebolehan kamera yang boleh dikatakan agak baik. Penggunaan material yang lebih premium berbanding model-model J Series sebelum ini dilihat berjaya dengan penggunaan material metal di bahagian belakang yang mana pada pendapat saya dilihat lebih kemas.

Samsung juga nampaknya telah mula improve di bahagian prestasi yang mana bukan sahaja J7 Prime hadir dengan spesifikasi yang lebih baik, malah Touch Wiz juga nampaknya lebih baik berbanding model-model Samsung sebelum ini.

Adakah smartphone ini sesuai buat anda? Jawapan saya jika anda sudah terbiasa dengan smartphone flagship daripada Samsung, Sony, HTC dan Apple seeloknya elakkan. Hal ini berikutan Samsung Galaxy J7 Prime tidak mahu memberi prestasi yang sama baik dari segi performance mahupun kualiti kamera. Perbezaan model-model ini juga agak ketara.

Namun jika anda seorang pengguna smartphone tidak kerap multitask, hanya menggunakan smartphone untuk aplikasi seperti WhatsApp, Telegram, Facebook dan Instagram Samsung Galaxy J7 Prime dilihat tidak mempunyai masalah dalam hal ini.

Dari segi kamera, Samsung Galaxy J7 Prime dilihat berjaya untuk menghasilkan imej yang baik dan jelas sesuai dengan harganya. Sesuai dengan tagline Samsung bagi model ini iaitu ‘build for selfie’, saya merasakan model ini berjaya merealisasikannya dengan penyediaan yang baik di kedua-dua bahagian.

Dengan harga penjualan bermula dengan RM1,199 boleh saya katakan model ini sebagai model yang sesuai untuk didapati di dalam kategori mid-range serta sesuai untuk digunakan untuk kegunaan harian.

Dapatkannya di Lazada dengan promosi terkini dan anda berpeluang mendapat memori kad MicroSD Samsung 32GB Evo+ 80mb/s serta warranty tambahan selama setahun dengan setiap pembelian. Klik disini untuk mendapatkannya.


Individu Ini Kongsi Model Yang Lebih Baik Berbanding Peranti YES Yang Tular

Tular baru-baru ini apabila Kerajaan Perak mengumumkan pemberian 20,000 telefon pintar buat pelajar daripada keluarga B40 menerusi program Tuisyen Cikgu Saarani (TCS).

Meskipun pemberian telefon pintar tersebut merupakan sebuah inisiatif yang baik, orang ramai nampaknya agak terkejut dengan pemilihan model YES Altitiude 3 yang sekadar dilengkapkan dengan 1GB RAM, 8 GB ruang storan dan bateri berkapasiti 2,000mAh sekaligus menunjukkan model ini tidak releven untuk digunakan pada tahun 2021.

Selain daripada alasan pemberian telefon pintar berkenaan untuk mengelakkan para pelajar bermain game, para netizen dikejutkan dengan berita telefon daripada model ini yang terbakar secara tiba-tiba tidak sampai sebulan digunakan.

Menurut perkongsian seorang individu di Facebook ini, beliau amat kecewa dengan pemilihan model YES Altitude 3 yang dilihat tidak tersenarai di laman telefon pintar terkemuka sekaligus mengesahkan status jenama ini.

Sebagai perbandingan, YES sebelum ini pernah mengeluarkan telefon pintar untuk diberikan kepada para guru bersama simkad percuma. Walau bagaimanapun, beliau selaku penjual telefon sering kali berjumpa dengan pengguna telefon pintar berkenaan yang mengalami masalah melibatkan bateri kembung, lubang pengecasan tercabut dan sebagainya.

Agak mengejutkan beliau baru-baru ini apabila pihak kerajaan sekali lagi memilih telefon pintar jenama YES untuk diberikan kepada para pelajar. Spesifikasinya yang rendah pastinya turut menyukarkan para pelajar untuk menjalankan PdPR.

Tambahnya lagi, di China turut terdapat kilang telefon di mana orang ramai berpeluang menghasilkan telefon pintar berkualiti rendah dengan jenama sendiri.

Menerusi keluhan yang dibuat, individu ini turut mencadangkan sebuah telefon pintar yang hadir dengan jurang harga hampir sama serta turut dilengkapkan dengan spesifikasi yang lebih baik iaitu Samsung Galaxy M02.

Model yang dilancarkan Samsung pada tahun ini sedia ditawarkan dengan spesifikasi yang jauh lebih baik berbanding YES Altitude 3 iaitu 2GB RAM, 32GB ruang storan dan bateri berkapasiti 5,000mAh.

Bukan itu sahaja, model ini turut hadir dengan kamera 13-megapixel pada bahagian belakang dan 5-megapixel pada bahagian hadapan yang pastinya bakal memudahkan pelajar sewaktu menggunakan aplikasi Google Meet.

Selain itu, Samsung yang mempunyai kilang telefon terbesar dunia ini pastinya lebih terjamin kualitinya. Beliau juga turut mempersoal dari segi pemasaran, di mana sekiranya projek ini diperkenalkan kerajaan, mengapa model yang cukup terkenal seluruh dunia tidak tersenarai.

Malah, projek yang melibatkan 20,000 unit telefon pintar ini pastinya menarik perhatian pihak Samsung yang sekaligus mampu menguatkan lagi pemasaran buat jenama mereka.

Berdasarkan tinjuan kami di Shopee, Samsung Galaxy M02 ini sedia untuk didapatkan dengan harga serendah RM319 sahaja. Model mampu milik ini dilihat sebagai pilihan terbaik buat ibu bapa yang tidak mahu berbelanja besar buat anak-anak yang mahu menjalankan PdPR.

Beliau juga berharap isu ini dapat dipertimbang semula melihatkan kepada keadaan semasa orang ramai yang mengalami krisis ekonomi berikutan pandemik.

Ketahui lebih lanjut mengenai pemberian telefon pintar kepada para pelajar yang menimbulkan pelbagai persoalan di kalangan netizen selepas wakil Kerajaan Perak memaklumkan pemilihan model berkenaan untuk mengelakkan para pelajar bermain game.

Mahu Elak Bermain ‘Game’, Kerajaan Perak Edar Telefon Pintar Berkualiti Rendah Buat Para Pelajar

Dugaan Murid PdPR, Telefon Jenama YES Pakai Tak Sampai Sebulan Terbakar Secara Tiba-Tiba


Samsung Galaxy M14 5G Bakal Ditawarkan Pada Harga RM849 Mulai 24 Mei Ini

Samsung baru-baru ini telah mengumumkan satu penawaran sebuah lagi telefon pintar baharu untuk pasaran Malaysia. Telefon pintar ini hadir di dalam kelas mid range dengan harga berpatutan.

Telefon pintar yang dimaksudkan adalah Samsung Galaxy M14 5G yang mana bakal ditawarkan menerusi Lazada bermula 24 Mei ini. Untuk masa terhad, Galaxy M14 5G akan dijual pada harga RM849 bersempena promosi pengenalan.

Untuk spesifikasi pula, Galaxy M14 5G ini hadir dengan skrin 6.6-inci PLS LCD FHD+ 90Hz, dijana dengan cip Exynos 1330, memori 4GB RAM, dan storan 128GB. Malah, telefon ini dilengkapi dengan bateri 6,000mAh dengan sokongan pengecasan 25W.

Sementara untuk fotografi, model ini hadir dengan kamera utama 50-megapixel, selain dilengkapi sokongan sensor 2MP dan sensor kedalaman 2MP pada bahagian belakang. Untuk kamera hadapan pula, ia hadir dengan kamera 13-megapixel.

Antara ciri lain yang disertakan termasuklah sambungan Bluetooth 5.2, GPS, NFC dan pengimbas cap jari untuk sekuriti. Bagi anda yang berminat, boleh menyemak penawaran Samsung Galaxy M14 5G ini untuk pasaran Malaysia pada minggu ini.


Samsung Galaxy Note 10 Bakal Dilancarkan Pada 7 Ogos Ini

Hampir setahun Samsung Galaxy Note 9 dilancarkan dan nampaknya model terbaru daripada siri Galaxy Note iaitu Galaxy Note 10 kini telah mempunyai tarikh rasmi pelancaran pada 7 Ogos ini.

Acara yang bakal dilancarkan di New York ini bakal menjawab beberapa tanda tanya melibatkan model ini baik dari segi spesifikasi mahupun kualiti kamera yang ditawarkan.

Pada kali ini, Samsung buat pertama kalinya bakal melancarkan dua model Samsung Galaxy Note 10 secara serentak dengan penawaran spesifikasi yang berbeza. Menurut CNET, Samsung Galaxy Note 10 bakal hadir dengan dua model dengan saiz skrin 6.28-inci dan 6.75-inci. Selain itu, model dengan saiz 6.75 -inci bakal turut menyokong rangkaian 5G.

Sekiranya anda sedang mencari telefon pintar dengan spesifikasi yang mantap serta saiz skrin yang besar, mungkin Samsung Galaxy Note 10 antara model yang perlu anda nantikan.


Samsung Galaxy Note 10 Bakal Dilancarkan 7 Ogos Ini

Setahun berlalu dan nampaknya model terbaru daripada siri Samsung Galaxy Note bakal dilancarkan tidak lama lagi. Pada kali ini, Samsung buat pertama kalinya bakal melancarkan dua model Samsung Galaxy Note 10 secara serentak dengan penawaran spesifikasi yang berbeza.

Menurut CNET, Samsung Galaxy Note 10 bakal hadir dengan dua model dengan saiz skrin 6.28-inci dan 6.75-inci. Selain itu, model dengan saiz 6.75 -inci bakal turut menyokong rangkaian 5G.

Setakat ini masih belum diketahui processor dan saiz RAM yang bakal disertakan pada Samsung Galaxy Note 10. Melihat kepada Samsung Galaxy S10 5G yang diperkenalkan dengan empat kamera, kemungkinan besar Samsung Galaxy Note 10 bakal mengikuti trend yang sama. Walaubagaimanapun, dikatakakan 3.5mm headphone jack mungkin tidak lagi disertakan Samsung pada kali ini.

Sama-sama kita nantikan maklumat penuh Samsung Galaxy Note 10 yang bakal dilancarkan pada 7 Ogos ini di acara UNPACKED yang berlangsung di New York.


AirAsia Lancar Sistem Pengecaman Wajah Untuk Memudahkan Daftar Masuk

AirAsia kini telah melancarkan sistem pengecaman wajah bagi memudahkan anda check in dengan lebih mudah dan pantas. Untuk pengetahuan anda, Fast Airport Clearance Experience System atau F.A.C.E.S ini merupakan sistem pengecaman wajah di pintu perlepasan, tanpa anda perlu mempamerkan dokumen perjalanan.

Sebelum ini, sistem tersebut telah diperkenalkan di Lapangan Terbang Antarabangsa Senai dan kini bakal diperluaskan di lapangan terbang terpilih seperti KLIA2 dan Lapangan Terbang Antarabangsa Kuching.

Teknologi ini secara tidak langsung memudahkan pengguna dan menjadikan AirAsia syarikat penerbangan pertama yang menawarkan perkhidmatan pengecaman wajah secara biometrik.

Bagi anda yang ingin menggunakan perkhidmatan ini, anda boleh mendaftar untuk menggunakan sistem FACES di kiosk terlebih dahulu. Sistem pendaftaran wajah FACES ini hanya dilakukan sekali sahaja mengikut tempoh sah pasport anda. Jika tempoh pasport anda tamat, anda perlu membuat pendaftaran FACES yang baru.

Sistem ini boleh dinikmati para penumpang tempatan dan antarabangsa AirAsia termasuk wanita mengandung yang berumur 18 tahun dan ke atas. Akan tetapi, pengguna yang membawa anak kecil, golongan yang menggunakan alat bantuan tambahan, dan individu di bawah umur yang terbang secara bersendirian harus menjalani sesi pemeriksaan seperti biasa.


Samsung Galaxy Note 20 Ultra, ‘Raja’ Telefon Pintar Android Bagi Tahun 2020

Mulai dilancarkan pada Ogos lalu sebagai telefon pintar terbaik pernah dihasilkan Samsung iaitu Galaxy Note 20 Ultra sehingga kini masih lagi menjadi rebutan peminat berikutan pakej lengkap yang ditawarkan.

Bukan sahaja memfokuskan kepada saiz semata-mata, model ini menawarkan lebih daripada sejumlah besar pengguna perlukan menerusi paparan skrinnya yang terang, kamera dengan lensa yang pelbagai serta penyertaan S Pen. Kami juga sempat menggunakan model penuh kuasa ini dan ini review daripada kami.

Mengulas dari segi rekaan, Samsung memilih rekaan yang tampak simple namun masih kekal moden dengan penyertaan skrin 6.9-inci Quad HD+ Dynamic AMOLED 2x.

Mungkin agak sukar untuk menggambarkan kualiti skrin Samsung Galaxy Note 20 melalui gambar yang diambil, namun sekiranya anda pernah melihat sendiri model ini, pastinya anda tahu betapa hebat paparan yang ditawarkan skrin daripada Samsung ini.

Samsung Galaxy Note 20 Ultra hadir dengan skrin 6.9-inci Quad HD+ Dynamic AMOLED 2X seperti model Galaxy Note 20. Paparan dengan refresh rate 120Hz antara yang ditawarkan. Dari segi spesifikasi, model ini dikuasakan oleh processor Exynos 990 serta turut dilengkapi dengan RAM 12GB beserta ruang ruang storan 256GB.

Menerusi siri terbaru ini, Samsung masih lagi mengekalkan DNA Samsung Galaxy Note dengan menawarkan skrin yang besar, spesifikasi terhebat serta stylus serba guna.

Dilengkapi dengan tiga lensa beserta sensor yang besar nampaknya sudah cukup untuk membuktikan kemampuan model flagship daripada Samsung ini. Model ini dilengkapi dengan sensor 108-megapixel pada kamera utama dan dua sensor 12-megapixel pada lensa telephoto dan ultra-wide.

Penawaran lensa telephoto pada model ini membolehkan pengguna mengambil gambar sehingga 50x. Walau bagaimanapun, hasil yang terbaik pada jarak yang jauh masih lagi belum dapat dicapai. Gambar-gambar yang diambil secara kasual atau pada jarak yang biasa menggunakan lensa utama dilihat sangat cemerlang sekali.

Pengguna tidak lagi perlu merisaukan soal kecerahan dan sebagainya. Berdasarkan percubaan, kami lebih selesa untuk mengambil gambar dengan saiz 12-megapixel berbanding penggunaan sensor 108-megapixel. Hal ini kerana jarak perbezaan kualiti gambar tidak jauh bezanya.

Tidak dilupakan juga disebabkan saiz gambarnya yang terlalu besar untuk dimuat naik di media sosial. Berikut merupakan sampel gambar biasa, 10x zoom, 50x zoom serta hasil nightmode menggunakan Samsung Galaxy Note 20 Ultra.

Samsung Galaxy Note 20 Ultra mulai dilancarkan pada harga RM5,199. Sebuah harga yang premium bagi telefon pintar Android dan juga bagi Samsung sendiri. Namun melihatkan pakej lengkap serta peningkatan harga jenama telefon pintar yang lain membuatkan model ini releven untuk didapatkan buat para peminat.

Tiga bulan berlalu, model ini walau bagaimanapun sudah boleh didapatkan dengan harga yang lebih rendah menerusi penawar pengedar tidak rasmi beserta waranti daripada Samsung Malaysia. Menerusi tinjauan kami di laman Lazada, model ini sedia untuk didapatkan dengan harga serendah di RM3,798 sahaja. Anda boleh klik di sini untuk mendapatkannya.

Berbaloi sekiranya anda mahukan telefon pintar yang besar dan serba lengkap daripada telefon pintar Android. Sesuai dengan tajuk yang kami sertakan pada artikel ini, model ini menawarkan segalanya yang diperlukan pengguna sekaligus menjadi telefon pintar dengan sistem operasi Android terbaik bagi tahun 2020 bagi pendapat kami setakat ini.

Pengguna yang mendapatkan model ini pastinya tidak mengalami sebarang masalah melibatkan prestasi telefon pintar yang lembab atau gambar yang kurang berkualiti setidaknya untuk tiga tahun akan datang.

Dalam pada itu, sekiranya anda tidak mahu berbelanja besar serta merasakan telefon pintar bersaiz besar beserta stylus bukanlah keutamaan anda, model-model lain seperti siri Samsung Galaxy S20 atau OnePlus 8T antara yang boleh dipertimbangkan sebagai pilihan.

Jenama ini juga sempat memerli Apple yang tidak lagi menyertakan charger bersama iPhone.

Gara-Gara Tidak Lagi Sertakan ‘Charger’ Bersama iPhone, Apple Diperli Samsung Dan Xiaomi

Samsung Lancarkan Galaxy S20 Fan Edition Pada Harga RM3,399


Samsung Galaxy Note 8 Sudah Mula Ditawarkan Dengan Harga Dibawah RM2,500

Berikutan pelancaran Samsung Galaxy Note 9 baru-baru ini, nampaknya model flagship Samsung sebelum ini iaitu Galaxy Note 8 telah menerima penurunan harga yang agak banyak.

Melalui laman jualan Lazada, Samsung Galaxy Note 8 kini telah mula ditawarkan pada harga RM2,489. Untuk pengetahuan anda, model ini mula dilancarkan setahun lalu dengan tanda harga RM3,999.

Menyoal dari segi adakah berbaloi untuk dimiliki, Samsung Galaxy Note 8 masih lagi telefon pintar Android yang hebat pada ketika ini. Penyediaan stylus serta pernah  menjadi telefon pintar dengan skrin terbaik antara yang membuatkan Galaxy Note 8 releven untuk dimiliki.

Buat anda yang berminat untuk mendapatkan Samsung Galaxy Note 8, anda boleh mendapatkannya dengan klik di sini.


Samsung Galaxy Note 9 512 GB Habis Dipra-Tempah Di Malaysia

Nampaknya siri Samsung Galaxy Note masih mempunyai peminat yang ramai di Malaysia selepas telefon pintar yang baru sahaja diumumkan Samsung ini telah habis dipra-tempah.

Menariknya, model yang menjadi rebutan ramai adalah model yang hadir dengan saiz storan yang agak tinggi iaitu 512 GB. Dalam usaha untuk menarik para pengguna, Samsung Malaysia turut menawarkan beberapa hadiah menarik buat pembeli model 512 GB seperti Samsung Gear Sport, Gear Strap dan wireless charging pod bernilai RM1,531 secara percuma.

Buat anda yang berminat untuk mendapatkan Samsung Galaxy Note 9 dengan storan 128 GB, anda masih lagi berpeluang membuat pra-tempah di laman web rasmi Samsung dengan klik di sini. Melalui pra-tempah yang dibuat, anda berpeluang menikmati Samsung Gear Sport bernilai RM1,219 secara percuma.

Baca lagi: Samsung Lancar Galaxy Note 9 Untuk Pasaran Malaysia


Samsung Galaxy Note 9 Bakal Dilancarkan 9 Ogos Ini

Nampaknya teka-teki bagi tarikh pelancaran Samsung Galaxy Note 9 telahpun terjawab apabila Samsung mengumumkan smartphone flagship mereka bakal dilancarkan pada 9 Ogos ini.

Berdasarkan ura-ura, Samsung menyasarkan smartphone terbaru mereka bakal menjadi smartphone Android terpantas pernah dihasilkan. Samsung dijangkakan bakal menyertakan processor Exynos 9810 bersama 8 GB RAM. Terbaru, sebuah gambar telah tertiris memperlihatkan bahagian hadapan Samsung Galaxy Note 9.

Difahamkan processor ini bakal menawarkan kepantasan dan kecekapan yang lebih baik berbanding Snapdragon 845. Selain itu, pengguna model ini dijangkakan bakal turut ditawarkan dengan ruang storan sehingga 512 GB.

Berdasarkan rancangan Samsung untuk menjadikan Samsung sebagai smartphone terpantas Android dengan harga penjualan sekitar RM4,000, adakah Samsung Galaxy Note 9 baloi untuk dimiliki?


Samsung Galaxy Note 9 Bakal Menjadi Smartphone Terpantas Android

Berbaki tiga bulan sahaja lagi sebelum Samsung melancarkan smartphone flagship terbaru mereka iaitu Samsung Galaxy Note 9. Pada kali ini, Samsung nampaknya bersedia untuk menawarkan spesifikasi yang terbaik khusus buat para pengguna.

Berdasarkan ura-ura, Samsung dijangkakan bakal menyertakan processor Exynos 9810 bersama 8 GB RAM. Difahamkan processor ini bakal menawarkan kepantasan dan kecekapan yang lebih baik berbanding Snapdragon 845. Selain itu, pengguna model ini dijangkakan bakal turut ditawarkan dengan ruang storan sehingga 512 GB.

Dari segi harga, tanda harga dibawah RM4,000 seperti model Samsung Galaxy Note 8 antara yang dijangkakan bagi model premium daripada Samsung ini. Agak-agak apa pula inovasi terbaru yang bakal dibawakan Samsung pada kali ini.


Samsung Galaxy Note 9, Telefon Pintar Hampir Sempurna Buat Pengguna Android

Samsung pada tahun ini meneruskan tradisi mereka dengan memperkenalkan model terbaru bagi siri Note iaitu Galaxy Note 9. Model yang ditawarkan pada kali ini menawarkan saiz skrin terbesar di dalam keluarga Note serta turut menawarkan spesifikasi terbaik yang pernah dihasilkan Samsung.

Bagi menguji lebih lanjut apakah yang membuatkan model ini menjadi pilihan ramai, kami telah mengujinya dan berikut merupakan review kami mengenai Samsung Galaxy Note 9.

Dari segi rekabentuk, Samsung nampaknya berjaya menghasilkan sebuah telefon pintar dengan skrin besar, tanpa bezel yang besar namun tidak menyertakan takuk sepertimana telefon pintar yang lain.

Model ini hadir dengan skrin 6.4-inci bersama paparan Super AMOLED. Khas buat pengguna telefon pintar yang mahukan skrin yang terbaik pada telefon pintar mereka, mendapatkan model ini pastinya suatu kepuasan. Mengulas mengenai skrin, tahukah anda model ini turut dinobatkan sebagai telefon pintar dengan skrin terbaik sebelum dipintas oleh Google Pixel 3.

Memegang Galaxy Note 9 juga terasa sangat puas dan premium. Walaubagaimanapun, capaian ke bahagian pengimbas cap jari mungkin sedikit sukar memandangkan pengimbas cap jari terletak di bahagian bawah kamera.

Dari segi spesifikasi, Samsung Galaxy Note 9 dilengkapi dengan processor Exynos 9810 lapan teras. Terdapat dua variasi bagi model ini iaitu model dengan RAM 6GB dan 128GB ruang storan dan juga RAM 8GB beserta ruang storan 512GB.

Kami dapati model 6GB dengan ruang storan 128GB juga sudah cukup hebat dan menawarkan prestasi yang memuaskan. Kami tidak mengalami sebarang masalah malah boleh dikatakan telefon pintar dengan sistem operasi Android terpantas yang pernah kami lakukan.

Membuka aplikasi game seperti Asphalt, PUBG atau Mobile Legend juga bukanlah masalah bagi Galaxy Note 9 malah kadar kelajuan pembukaan aplikasi juga sangat pantas.

Sebuah lagi perkara yang kami sangat suka dengan Samsung Galaxy Note 9 adalah penyertaan bateri dengan kapasiti 4,000mAh yang membolehkan anda menggunakan model ini tanpa perlu risau tentang kehabisan bateri sehingga lebih sehari.

Samsung Galaxy Note 9 dilengkapi dengan dwi-kamera 12-megapixel pada bahagian belakang. Penawaran kamera berbeza pada bahagian berbeza ini membolehkan pengguna mendapatkan gambar dengan bokeh yang baik. Pada bahagian hadapan pula, model ini disertakan dengan kamera 8-megapixel beserta mood wide.

Berdasarkan percubaan kami, jelas kami sangat teruja dengan kualiti kamera Samsung Galaxy Note 9 baik dari segi kualiti bokeh mahupun penawaran warna yang ditawarkan. Berikut merupakan hasil antara gambar yang berjaya kami perolehi menggunakan Samsung Galaxy Note 9.

Mengulas dari segi harga, pada kami berdasarkan spesifikasi dan fungsi yang ditawarkan, tanda harga yang diletakkan Samsung pada mula dijual sudah cukup berbaloi untuk didapatkan.

Get your #GalaxyNote9 now with RM400 instant rebate! #blueandyellow Learn more: https://t.co/qzjGHPozAC pic.twitter.com/dsb7KCMdKo

— Samsung Malaysia (@SamsungMalaysia) October 5, 2018

Walau bagaimanapun, melalui promosi terbaru, anda berpeluang mendapatkan Samsung Galaxy Note 9 dengan rebat sebanyak RM400 dimana harga penawaran terbaru model ini adalah RM3,299 sahaja. Selain tu, model ini turut ditawarkan di Lazada dengan harga dibawah RM3,000 sekaligus membuatkan model ini berbaloi untuk dimiliki.

Sekiranya anda merupakan pengguna yang selesa dengan Android dan mahukan telefon pintar dengan saiz skrin yang besar, Samsung Galaxy Note 9 merupakan pilihan yang baik. Penawaran harga promosi yang terbaru membolehkan anda mendapatkan model ini dengan harga RM3299 sahaja.

Pada kami model ini berjaya menawarkan skrin, prestasi dan juga kamera yang terbaik sepanjang kami mengulas dan membuat perbandingan bersama beberapa telefon pintar yang lain sekaligus membuktikan Samsung Galaxy Note 9 berbaloi untuk dimiliki untuk kegunaan masa yang panjang.

Antara yang membuatkan Samsung Galaxy Note 9 kurang sempurna mungkin penawaran Bixby yang masih belum meluas, namun ianya bukanlah masalah yang besar buat pengguna.

Buat anda yang mahukan kemaskini Android terbaru, model ini mungkin bukan yang terpantas menerimanya namun masih menjalankan kerja seharian dengan sempurna melalui penawaran S Pen.


Samsung Galaxy S10+ 1TB Ditawarkan Dengan Harga RM1,800 Lebih Rendah

Bersempena dengan pelancaran siri terbaru Samsung Galaxy, Samsung telah melancarkan tiga model terbaru. Model Samsung Galaxy S10+ pula turut dikeluarkan dengan tiga spesifikasi berbeza dengan penawaran RAM dan ruang storan yang berbeza.

Samsung Galaxy S10+ dengan spesifikasi tertinggi ditawarkan dengan RAM 12GB dan 1TB ruang storan. Model ini dikhususkan buat mereka yang mahukan kepantasan maksimum serta ruang storan yang besar. Disebalik spesifikasinya yang memukau, model ini turut ditawarkan dengan harga yang premium untuk orang ramai memilikinya dengan harga RM5,999.

Dua bulan berlalu, model ini sudah mula dengan harga diskaun sebanyak RM1,800 dimana pengedar Mobile Gadgets sudah mula menawarkan Samsung Galaxy S10+ 1TB dengan harga RM4,199 sahaja. Promosi ini turut ditawarkan bersama beberapa hadiah menarik buat para pembeli.

Lebih menarik, model yang ditawarkan ternyata model dengan waranti daripada Samsung Malaysia serta harga yang ditawarkan juga lebih rendah berbanding Samsung Galaxy S10+ dengan 8GB RAM dan 512GB ruang storan.

Meskipun harga yang ditawarkan masih lagi premium, namun buat anda yang mahukan kepantasan maksimum pada telefon pintar Android serta ruang storan yang besar memiliki Samsung Galaxy S10+ 1TB pastinya pilihan yang berbaloi berdasarkan penawaran diskaun terbaru ini. Anda boleh klik disini untuk mendapatkannya.


Samsung Galaxy S10 5G Dinobatkan Telefon Pintar Dengan Kamera Terbaik

Bersempena dengan pelancaran Samsung Galaxy S10 dan S10+, pihak Samsung turut melancarkan Samsung Galaxy S10 5G. Model ini disasarkan untuk penjualan di Korea Selatan memandangkan masih banyak negara yang belum menyokong teknologi 5G secara menyeluruh.

Selain daripada penawaran rangkaian yang lebih baik, model Samsung Galaxy S10 5G turut dilengkapi dengan empat kamera pada bahagian belakang yang secara tidak langsung menawarkan imej yang lebih baik.

Siapa sangka, model ini berjaya menjadi telefon pintar dengan kamera terbaik mengalahkan Huawei P30 Pro. Menurut DxoMark, masing-masing berjaya menerima 112 markah dari aspek kamera belakang walaubagaimanapun Samsung Galaxy S10 5G tampil dengan kamera yang lebih baik untuk swafoto dengan 97 markah berbanding Huawei P30 Pro dengan 89 markah.

Sebagai perbandingan bersama Huawei P30 Pro, Samsung Galaxy S10 5G mungkin kurang menyerlah daripada aspek zoom atau mendapatkan imej dengan jarak yang jauh walaubagaimanapun S10 5G lebih baik dalam menawarkan gambar yang lebih dinamik dan cerah pada jarak yang dekat. Gambar potrait mode yang mantap serta autofocus yang pantas antara yang membuatkan Samsung Galaxy S10 5G dinobatkan telefon pintar dengan kamera terbaik.

Model ini setakat ini cuma ditawarkan di Korea Selatan dan ditawarkan dengan harga permulaan sekitar KRW 1,390,000 (~RM 4992). Melihat kepada teknologi yang ditawarkan Samsung, mungkin yang ramai yang boleh menjangkakan teknologi ini pastinya ditawarkan pada Samsung Galaxy Note 10 yang bakal dilancarkan pada penghujung tahun ini.


Samsung Galaxy S10 Bakal Dilancarkan 21 Februari Ini

Setahun berlalu dan nampaknya sudah tiba giliran Samsung untuk memperkenalkan siri terbaru galaxy melalui model Samsung Galaxy S10. Syarikat ini melalui laman Twitter mereka turut mengumumkan acara pelancaran Samsung yang bakal diperkenalkan pada 21 Feburari 2019 ini di San Francisco.

Pada model kali ini, Samsung menjanjikan perubahan serta inovasi terbaru melalui model mereka dimana model ini dijangkakan hadir dengan skrin Infinity-O. Selain itu, ura-ura mengenai Samsung Galaxy S10 yang hadir dengan skrin boleh dilipat semakin kuat melalui teaser yang dikeluarkan Samsung.

Welcome to the next generation. Galaxy Unpacked on February 20, 2019. #SamsungEvent pic.twitter.com/M1Gh0F9Fs5

— Samsung Mobile (@SamsungMobile) January 10, 2019

Dari segi spesifikasi, Samsung dijangka hadir dengan processor Exynos 9820, RAM 8 GB serta ruang storan 128 GB. Dijangkakan beberapa variasi bakal dikeluarkan melihat kepada pengeluaran model-model sebelum ini.

Model ini dijangkakan bakal menjadi pesaing hebat buat telefon pintar seperti Apple iPhone XS Max, Huawei P30 Pro serta Google Pixel 3. Sama-sama kita nantikan kejutan yang bakal dibuat Samsung sempena pelancarannya pada 21 Februari ini.

#RealDeal. Nak dapatkan handphone power 8GB RAM + 128GB Storage? Jom tonton video ini.


Samsung Galaxy S10 Bakal Dilengkapi Dengan Enam Kamera Dan Rangkaian 5G

Memasuki model kesepuluh siri Galaxy, pastinya Samsung mahukan yang memberi yang terbaik buat para pengguna. Menerusi ura-ura yang dikeluarkan, jelas sekali Samsung Galaxy S10 atau mungkin dikenali sebagai Galaxy X bakal menarik perhatian ramai.

Berbaki tiga bulan sebelum pelancaran rasmi, dikatakan model Samsung Galaxy S10 bakal hadir dengan skrin yang lebih besar berbanding sebelum ini dengan penyertaan skrin 6.7-inci bersama paparan OLED. Penawaran skrin bersaiz besar ini sekaligus bakal memperlihatkan model ini mengatasi skrin yang ditawarkan pada Galaxy Note 9.

Sama seperti sebelum ini dimana siri ini bakal diperkenalkan dengan beberapa pilihan model dimana model dengan spesifikasi tertinggi bakal diperkenalkan dengan enam kamera dimana empat daripadanya terletak dibahagian belakang manakala dua lagi dibahagian hadapan.

Untuk pengetahuan anda, ini bukanlah percubaan pertama daripada Samsung dimana jenama ini telah mula eksperimen yang sama pada model Samsung Galaxy A9.

Seterusnya, model ini juga dijangkakan bakal disertakan dengan rangkaian 5G. Setakat ini belum diketahui adakah model dengan rangkaian 5G ini ditawarkan buat pengguna di Korea Selatan sahaja mahupun kepada semua pengguna seluruh dunia.

Mengikut pelancaran sebelum-sebelum ini, model flagship terbaru Samsung ini dijangkakan bakal dilancarkan pada bulan Mac ini. Sama-sama kita nantikan bagaimana model terbaru ini bakal memberi saingan kepada Apple, Huawei dan Google.


AirAsia Lancarkan Kempen ‘Balik Kampung’, Tawar Harga Tambang Tetap Ke Sabah Sarawak Mulai Hari Ini

AirAsia baru sahaja melancarkan kempen ‘Balik Kampung with Fixed Fares’ di RedQ, KLIA2 dan majlis pelancaran turut dihadiri oleh Menteri Pengangkutan, Anthony Loke. Pastinya, kempen ‘Balik Kampung with Fixed Fares’ ini akan membuatkan anda tersenyum lebar untuk balik kampung menjelang Hari Raya Aidilfitri nanti.

AirAsia menawarkan penerbangan tambahan istimewa pada tambang rendah tetap antara Semenanjung dengan Sabah dan Sarawak untuk perjalanan 19 April hingga 30 April 2023 dan tempahan boleh dibuat mulai jam 6 petang ini sehingga 30 April 2023.

Harga tiket yang ditawarkan dari Kuala Lumpur ke Kuching, Sibu, Bintulu dan Miri, serta dari Johor Bahru ke Kuching, Sibu dan Miri hanya RM199 sehala manakala dari Kuala Lumpur ke Kota Kinabalu, Sandakan dan Tawau, serta Johor Bahru ke Kota Kinabalu pada RM249 sehala.

Menteri Pengangkutan, Anthony Loke berkata, beliau berbesar hati kerana syarikat tambang murah itu terus komited menyokong inisiatif kerajaan untuk menurunkan tambang penerbangan semasa musim perayaan, meskipun terdapat kekangan operasi.

“Jumlah penerbangan tambahan yang disediakan Air Asia adalah sebanyak 62 penerbangan untuk 11 laluan di antara Kuala Lumpur dan Johor Bahru untuk ke Sabah dan Sarawak.

“Sarawak ada empat lokasi (Kuching, Sibu, Bintulu dan Miri) manakala di Sabah (Kota Kinabalu, Sandakan dan Tawau). Jumlah tambahan kerusi pula sebanyak 11,400 buah kerusi.” ujar Anthony Loke

AirAsia juga telah bekerjasama dengan BigPay untuk menawarkan pengguna BigPay diskaun 5% untuk semua penerbangan AirAsia selama setahun dengan menggunakan kod promosi “BIGPAY5”.

Jika anda belum miliki kad BigPay, anda boleh mendaftar dan menggunakan refferal code ini 1GZSREAKLO untuk mendapatkan kredit sebanyak RM5.


Samsung Galaxy S10 Bakal Hadir Dengan Pengimbas Cap Jari Diatas Skrin

Belum sempat Samsung Galaxy Note 9 dilancarkan secara rasmi, nampaknya ura-ura bagi model flagship tahun hadapan Samsung iaitu Galaxy S10 telahpun dikeluarkan.

Terbaru, dikatakan Samsung Galaxy S10 bakal hadir dengan pengimbas cap jari diatas skrin. Teknologi yang masih baru ini telah mula diperkenalkan oleh Vivo terlebih dahulu sebelum jenama-jenama lain mengikuti trend yang sama.

Selain itu, dikatakan Samsung Galaxy S10 juga bakal menyaksikan smartphone pertama daripada Samsung yang menyertakan tiga kamera pada bahagian belakang. Sekiranya ura-ura ini benar, boleh dikatakan Samsung telah berjaya berjaya menawarkan sesuatu yang fresh buat para pengguna selepas peningkatan yang sangat sedikit pada Galaxy S9 berbanding S8.

Dalam pada itu, Samsung Galaxy Note 9 bakal dilancarkan pada bulan hadapan sekaligus bakal menjadi smartphone flagship terbaru daripada Samsung. Anda boleh baca dengan lebih lanjut dengan klik di sini mengenai ura-ura spesifikasi yang tersedia buat Note 9.


Samsung Galaxy S10 Bakal Hadir Dengan Teknologi ‘Fingerprint Scanner’ Di Atas Skrin

Dua bulan selepas pelancaran Samsung Galaxy S9, nampaknya ura-ura bagi model flagship ini telahpun diumumkan dimana Samsung Galaxy S10 bakal hadir dengan teknologi pengimbas cap jari di atas skrin.

Difahamkan setakat ini teknologi ini sudahpun dibangunkan dan Samsung sedaya upaya cuba untuk memberikan yang terbaik buat para pengguna. Samsung juga dikatakan bakal menyertakan sensor 3D pada kamera hadapan dalam menawarkan AR emoji khusus buat para pengguna.

Samsung Galaxy S10 bakal ditawarkan buat para pengguna seawal tahun 2019. Sebelum ini smartphone Vivo X21 berjaya menjadi smartphone pertama dengan penawaran teknologi fingerprint scanner di atas skrin.

Teknologi pengimbas cap jari ini juga dikatakan kemungkinan besar bakal hadir pada Samsung Galaxy Note 9 pada tahun ini berdasarkan beberapa sumber. Mampukah teknologi ini menjadi fenomena terbaru khususnya buat smartphone Android selepas ini?


Samsung Galaxy S10 Bakal Hadir Dengan Tiga Saiz Skrin Berbeza

Hampir setahun berlalu daripada pelancaran Samsung Galaxy S9 dan nampaknya model terbaru daripada siri Galaxy iaitu Galaxy S10 bakal diperkenalkan seawal Feburari ini.

Berdasarkan ura-ura serta pengumuman daripada Evan Blass di laman Twitter, model terbaru ini bakal hadir dengan tiga rekaan yang hampir sama dengan penawaran saiz skrin yang berbeza.

A case manufacturer's expectations for the Galaxy S10 lineup: pic.twitter.com/lrExjvalcb

— Evan Blass (@evleaks) December 8, 2018

Tiga saiz skrin yang diumumkan terdiri daripada model S10 dengan saiz skrin 5.8-inci manakala S10 dan S10+ masing-masing hadir dengan saiz 6.1-inci dan 6.4-inci. Sekiranya ura-ura ini benar nampaknya Samsung bakal mengikuti trend Huawei dan Apple dengan pengeluaran tiga model serentak dalam satu siri secara serentak.

Berdasarkan spesifikasi, Samsung bakal menyertakan processor terbaru bagi model flagship terbaru mereka dengan penyertaan RAM 6 GB. Model S10+ pula dijangka bakal hadir dengan tiga kamera pada bahagian belakang. Sama-sama kita nantikan kemunculan model terbaru yang dijangkakan bakal diumumkan pada Februari ini.


Samsung Galaxy S10 Dinobat Sebagai Telefon Pintar Dengan Skrin Terbaik

Sekiranya Huawei Mate 20 Pro merupakan raja bagi kamera terbaik mengikut DxOMark, Samsung pula nampaknya terus konsisten dalam menawarkan skrin terbaik bagi telefon pintar berdasarkan model yang ditawarkan.

Pada kali ini, model Samsung Galaxy S10 dan S10+ pula berjaya menjadi telefon pintar dengan skrin terbaik mengalahkan Samsung Galaxy Note 9 berdasarkan laporan daripada DisplayMate. Penawaran skrin AMOLED Quad HD+ sekaligus berjaya memberi paparan terbaik buat para pengguna.

Selain daripada skrin yang memukau, Samsung Galaxy S10 dan S10+ turut dilengkapi dengan spesifikasi yang terbaik khusus buat anda yang sedang mencari telefon pintar Android dengan penggunaan processor Exynos 9820 serta RAM 8 GB.

Samsung Galaxy S10 sudah mula ditawarkan di Malaysia dengan harga RM3,299 manakala S10+ hadir dengan harga RM3,699. Buat anda yang berminat dan ingin mengetahui lebih lanjut mengenai kehebatan Samsung Galaxy S10, anda boleh tonton review daripada YouTuber terkenal MKBHD.


Samsung Galaxy S10+, Telefon Pintar Lengkap Segala Aspek

Hampir sedekad menawarkan telefon pintar melalui siri ‘Galaxy S’, telefon pintar daripada Samsung nampaknya terus konsisten menjadi pilihan buat ramai pengguna. Pada tahun ini, bersempena dengan pengeluaran model kesepuluh Galaxy S, Samsung telah melancarkan Samsung Galaxy S10 dan Galaxy S10+.

Melalui model ini, Samsung menjanjikan pengalaman penggunaan yang sempurna baik dari segi skrin, rekaan, kamera serta bateri. Nampaknya percubaan Samsung untuk merelisasikannya melalui model terbaru mereka ini dilihat berjaya. Ikuti dengan lebih lanjut mengapa Samsung Galaxy S10+ layak digelar antara telefon pintar Android terbaik setakat ini.

Seperti yang anda sedia maklum, terdapat tiga variasi yang dikeluarkan buat Samsung Galaxy S10 terdiri daripada S10e, S10 dan S10+. Samsung Galaxy S10+ hadir dengan saiz skrin terbesar dan tampak premium melalui skrin AMOLED 6.4-inci Quad HD+.

Dalam usaha untuk tidak menggunakan takuk, Samsung telah menyertakan kamera pada skrin dimana S10 hadir dengan sebuah kamera hadapan manakala S10+ dengan dua kamera hadapan. Pada kami ianya tidak mengganggu malah tampak cool jika digayakan dengan pilihan wallpaper yang sesuai.

Melalui model terbaru Samsung ini, model ini telah dilengkapkan dengan processor Exynos9 9820, RAM 8GB dan 128GB ruang storan. Model ini juga turut menggunakan Android 9.0 Pie serta dibantu oleh ROM One UI yang pada kami membuatkan pengalaman penggunaan telefon pintar keluaran Samsung lebih mudah dan menarik.

Malah, tidak keterlaluan untuk saya katakan ini merupakan telefon pintar paling responsif dan terpantas pernah saya gunakan berbanding beberapa model telefon pintar flagship yang lain.

Melalui model Samsung Galaxy S10+, Samsung telah menyertakan sebanyak tiga kamera pada bahagian belakang dan dua kamera pada bahagian belakang. Untuk pengetahuan anda, ini bukanlah pertama kali Samsung menyertakan lebih daripada dua kamera pada bahagian belakang kerana pada Samsung A7 telah menyertakan sebanyak empat kamera.

Mengulas mengenai kamera yang disertakan, para pengguna berpeluang mendapatkan mode biasa, potret serta imej daripada sudut lebar atau wide begitu juga dengan kamera pada bahagian hadapan.

Kualiti gambar yang ditawarkan Samsung Galaxy S10+ sememangnya tiada tandingan. Penawaran gambar yang menarik pada pencahayaan gelap dan kualiti potret yang menarik berjaya meletakkan model ini sebagai antara model telefon pintar Android dengan kamera terbaik. Berikut merupakan kualiti gambar yang diambil menggunakan Samsung Galaxy S10+.

Samsung Galaxy S10+ mula diperkenalkan buat pasaran Malaysia dengan harga RM3,699 manakala Galaxy S10 ditawarkan pada harga RM3,199. Kedua-duanya berkongsi spesifikasi yang hampir sama namun berbeza dari segi saiz skrin. Sekiranya anda mahukan telefon pintar yang tidak begitu besar mendapatkan Samsung Galaxy S10 juga merupakan pilihan yang baik.

Khas buat promosi masa terdekat ini, anda berpeluang Samsung Galaxy S10+ dengan diskaun sebanyak RM300 dimana model ini ditawarkan pada harga RM3,399 sahaja. Anda boleh klik disini untuk mendapatkannya.

Setelah mencuba Samsung Galaxy S10+ kami dapati model ini lebih disasarkan buat mereka yang mahukan yang terbaik pada telefon pintar Android mereka. Baik dari segi rekaan, skrin, prestasi, kamera dan bateri semuanya tampak sempurna pada model ini. Sangat disyorkan buat mereka yang ingin mendapatkan telefon pintar untuk kegunaan masa yang panjang.


Samsung Galaxy S11 Bakal Dilengkapi Dengan Kamera 108-Megapixel

Nampaknya trend telefon pintar dengan sensor kamera yang besar bakal menjadi fenomena sekali lagi. Sebelum ini Xiaomi telah memperkenalkan telefon pintar mereka dengan sensor 108-megapixel dan nampaknya trend ini bakal diikuti dengan Samsung.

Terbaharu, dilaporkan Samsung Galaxy S11 yang bakal dilancarkan tahun hadapan bakal hadir dengan penyertaan lima kamera belakang beserta sensor 108-megapixel melalui perkongsian sensor yang sama seperti Xiaomi.

Seperti beberapa tahun terakhir ini, Samsung bakal memperkenalkan dua model telefon pintar flagship pada siri Galaxy pada tahun hadapan iaitu Galaxy S11 dan S11+.

Menarik pada kali ini, Samsung dilihat mahu menawarkan spesifikasi yang lebih hebat dan memuaskan pengguna dengan penyertaan skrin 6.9-inci 120Hz beserta bateri 5,000 mAh bagi model Samsung Galaxy S11+.

Samsung dijangka bakal memperkenalkan model terbaharu siri Galaxy ini seawal Mac tahun hadapan. Sama-sama kita nantikan apa lagi kejutan yang bakal dibawakan Samsung pada kali ini.

Berdasarkan ura-ura, Samsung bakal menyertakan rekaan lima kamera belakang dalam keadaan memanjang pada model terbaru mereka. Selain itu, Samsung Note10 dilihat pilihan yang masih releven setakat ini.

Ini Mungkin Rekaan Bagi Samsung Galaxy S11 Dengan Lima Kamera Belakang

Mengapa Sekarang Merupakan Masa Terbaik Untuk Anda Bertukar Ke Samsung Note10


Samsung Galaxy S21 Ultra, Peranti Android Terbaik Yang Ada Di Pasaran Ketika Ini

Mula diperkenalkan pada tahun 2009 dengan Galaxy S-series, siapa sangka siri ini terus kekal releven dan menjadi penantian peminat Android setiap kali model terbaru dilancarkan sehingga ke hari ini.

Malah, siri yang tampil dengan model flagship ini dilihat turut menjadi model saingan buat jenama-jenama sejak dari tahun 2009 bermula dengan HTC, Motorola,Sony, Google dan juga Apple.

Beberapa minggu kebelakangan ini, kami sempat mencuba model terbaru daripada Samsung iaitu Samsung Galaxy S21 Ultra. Samsung yang sebelum ini sekadar mengeluarkan sebuah telefon pintar kini turut mengeluarkan tiga telefon pintar serentak bermula tahun lalu di mana model dengan spesifikasi tertinggi dinamakan sebagai Ultra.

Dalam erti kata lain, Samsung dilihat sedia untuk memberikan yang terbaik dalam segala aspek baik dari segi rekaan, spesifikasi, kualiti kamera dan beberapa lagi ciri lain agar wajar dengan harga premium yang ditawarkan.

Seperti yang ramai sedia maklum, segmen telefon pintar flagship dengan harga mencecah RM5,000 ke atas semakin menjadi kebiasaan kini. Sekiranya ia berbaloi didapatkan, para peminat sanggup mendapatkannya walaupun hadir dengan tanda harga yang tinggi. Ayuh, ikuti review lanjut kami dalam mengetahui adakah model terbaik Samsung ini berbaloi untuk didapatkan atau sebaliknya.

Kali pertama kami menghidupkan Samsung Galaxy S21 Ultra, kualiti skrinnya antara yang membuatkan kami teruja. Sukar untuk kami terangkan betapa baik kualiti yang ditawarkan Samsung pada kali ini.

Sebagai perbandingan, model ini dengan mudah untuk kami katakan Samsung Galaxy S21 Ultra hadir sebagai telefon pintar dengan skrin terbaik berbanding model-model serta jenama-jenama pesaing Samsung pada ketika ini.

Model ini hadir dengan saiz skrin 6.8-inci Dynamic AMOLED 2X. Sokongan WQHD+ dan HDR10+ berserta refresh rate sehingga 120Hz antara yang membuatkan skrin ini sentiasa kelihatan terang serta smooth sepanjang penggunaan.

Khas buat mereka yang mahukan lebih penjimatan bateri, Samsung turut menawarkan tetapan untuk mengubah kepada refresh rate 60Hz. Seperti kami, kami lebih selesa dengan refresh rate 120Hz yang didapati pada telefon pintar jenama pesaing.

Pada kali ini, Samsung telah memperkenalkan rekaan yang dinamakan sebagai Contour Cut Design membolehkan keempat-empat kamera disorokkan dengan lebih kemas. Meskipun masih terasa camera bump pada model ini, kami berpendapat kehadiran camera bump membuatkan jari kami lebih selesa untuk memegang model ini dalam tempoh yang panjang.

Rekaan pada bahagian hadapan sudah hampir kesemuanya ditutupi dengan skrin kecuali pada bahagian kamera hadapan cuma menutup ruangan kecil pada bahagian atas skrin.

Buat pasaran Malaysia, Samsung sekali lagi memilih untuk menawarkan model siri Samsung Galaxy S21 dengan penyertaan processor daripada Exynos iaitu Exynos 2100.

Meskipun ramai yang mengharapkan processor daripada Snapdragon, pada kami model ini sudah cukup melengkapi penggunaan harian dengan sempurna. Pada kami, Exynos 2100 yang dibantu dengan RAM 12/16GB seolah menebus dosa model sebelum ini iaitu Exynos 990 yang dikatakan mengalami kerap panas dan battery drain selepas beberapa bulan digunakan.

Masalah seperti yang disebutkan nyata tidak lagi pada processor Exynos 2100. Malah, sepanjang percubaan kami menggunakan Samsung Galaxy S21 Ultra, model ini didapati cemerlang tanpa sebarang masalah.

Sebagai perbandingan dengan peranti yang menggunakan Apple A14 Bionic, kami dapati kedua-duanya seakan sama pantas menerusi beberapa aplikasi yang dibuka.

Dari segi kapasiti bateri, model ini disertakan dengan bateri 5,000mAh membolehkan pengguna mendapatkan sehingga enam jam screen on time. Pada kami ia sudah cukup baik melihatkan kepada skrin yang dipamerkan dengan refresh rate 120Hz.

Seperti juga jenama pesaing, Samsung pada kali ini tidak lagi menyertakan palam pengecas atau charger pada model terbaru mereka ini. Difahamkan Samsung memilih untuk tidak menyertakannya sebagai usaha untuk menjaga alam sekitar selepas didapati ramai pengguna yang sudah memiliki palam pengecas yang banyak.

Walau bagaimanapun, mereka yang tidak mempunyai palam pengecas dengan sokongan USB Type-C mungkin perlu berbelanja lebih untuk mengecas Samsung Galaxy S21 Ultra yang menyokong pengecas berwayar 21W dan tanpa wayar dengan 15W.

Menerusi model ini, Samsung dilihat bangga mempromosikan sensor 108-megapixel dan yang ditawarkan pada kamera utama serta lensa telephoto yang membolehkan pengguna mendapatkan digital zoom sehingga 100x.

Untuk pengetahuan, pada model Samsung Galaxy S21 Ultra, Samsung telah menawarkan sebanyak empat lensa terdiri daripada lensa utama dengan sensor 108-megapixel, lensa ultawide 12-megapixel, lensa telephoto 3x 10-megapixel dan telephoto 10x yang juga 10-megapixel.

Berdasarkan percubaan kami tidak mempunyai masalah dengan kamera Samsung Galaxy S21 Ultra. Semuanya on point meskipun pada keadaan cahaya malap. Cubaan Samsung untuk menawarkan sehingga 100x zum juga dilihat bertambah baik berbanding model-model sebelum ini.

Hasil gambar potrait mode pada Galaxy S21 Ultra juga dilihat lebih baik berbanding hasil gambar beberapa telefon pintar flagship di pasaran ketika ini. Berikut merupakan hasil gambar tanpa edit menggunakan Samsung Galaxy S21 Ultra.

Sudah menjadi lumrah harga sesebuah telefon pintar antara yang menjadi penentu sama ada model tersebut berbaloi untuk didapatkan atau sebaliknya. Samsung Galaxy S21 Ultra hadir dengan dua spesifikasi iaitu 12/16GB RAM dan 256/512GB ruang storan.

Model yang dicuba kami adalah model 12GB RAM dan 256GB ruang storan hadir dengan harga RM5,299 manakala model 16GB RAM dan 512GB ruang storan RM5,899.

Pada pendapat kami, Samsung Galaxy S21 Ultra berbaloi sekiranya anda sedang mencari telefon pintar Android terbaik di pasaran pada ketika ini. Pengguna yang memilih untuk menggunakan model ini sudah pastinya mereka yang mahukan kuasa pemprosesan yang terbaik khusus untuk penggunaan harian mahupun kerja-kerja berat.

Selain itu, para pengguna juga bakal turut menikmati kehebatan kualiti kamera Samsung Galaxy S21 Ultra yang terdapat pada empat lensa ini di samping beberapa ciri lain yang eksklusif buat telefon pintar Samsung.

Sekiranya anda jarang menggunakan ciri yang terdapat pada S21 Ultra seperti kamera dengan sensor 108-megapixel atau sokongan zum sehingga 100x, mungkin model S21 atau S21+ antara pilihan yang lebih berbaloi mengikut saiz skrin pilihan anda.

Walau bagaimanapun, tahniah diucapkan buat Samsung kerana berjaya membaiki segala cacat cela yang terdapat pada model sebelum ini. Samsung Galaxy S21+ didapati tidak lagi mengalami masalah mudah panas, lag mahupun battery drain.

Sekiranya anda sedang mencari sebuah telefon pintar Android dengan spesifikasi terbaik di pasaran pada ketika ini, siri Samsung Galaxy S21 adalah jawapannya.

Ketahui juga tiga perkara menarik yang terdapat pada Samsung Galaxy S21 sebelum anda mendapatkannya.

Lengkapkan Keperluan Harian Anda, Ini 3 Perkara Menarik Samsung Galaxy S21 Yang Perlu Anda Tahu

Serba Pantas Dan Lengkap, Ini Dua Sebab Utama Samsung Galaxy S21 Menjadi Buruan Ramai


Dilengkapi Kamera 200-Megapixel, Samsung Galaxy S23 Ultra Tawarkan Pakej Lengkap Buat Para Pengguna

Saban tahun, Samsung Galaxy S-series tidak pernah gagal dalam menawarkan inovasi buat para pengguna. Dikenali sebagai siri flagship bagi jenama Samsung, model ini hadir dengan pakej lengkap bersesuaian dengan apa yang dimahukan pengguna melibatkan rekaan, spesifikasi, kuasa pemprosesan dan tidak dilupakan inovasi kamera.

Bersempena dengan tahun 2023, Samsung nampaknya sekali lagi mahu mengulangi skrip yang sama dengan memperkenalkan siri terbaru mereka iaitu siri Samsung Galaxy S23 yang terdiri daripada model Samsung Galaxy S23, Samsung Galaxy S23+ dan juga Samsung Galaxy S23 Ultra.

Menariknya mengenai siri yang dilancarkan pada kali ini, Samsung dilihat lebih komited dalam menawarkan telefon pintar yang lebih dan berkuasa sekaligus bakal menjadi telefon pintar terbaik pernah dikeluarkan Samsung.

Di sebalik pelbagai ciri dan ‘kejutan’ yang bakal diumumkan Samsung, jenama ini nampaknya bakal menawarkan sebuah ciri utama yang belum pernah diumumkan sebelum ini khususnya pada bahagian kamera. Ayuh kita ketahui lebih lanjut ciri hebat yang ditawarkan pada model terbaru Samsung pada kali ini.

Untuk pengetahuan, Samsung Galaxy S23 Ultra yang bakal ditawarkan tidak lama lagi ini, para pengguna berpeluang menikmati sensor kamera 200-megapixel. Ya, anda tidak silap membacanya malah hanya dengan mengetahui saiz sensor sahaja kami yakin ramai daripada anda dapat sudah dapat membayangkan kualiti imej yang bakal ditawarkan.

Menerusi sensor 200-megapixel yang diperkenalkan, Samsung menjanjikan resolusi gambar yang jelas serta 16 kali lebih baik berbanding sebelum ini. Bukan itu sahaja, sokongan AI yang ditawarkan membolehkan gambar yang kabur selepas crop tampil dengan wajah yang lebih terang dan jelas. Serius cool!

Khusus buat anda yang sering ‘kecewa’ dengan hasil gambar telefon pintar pada waktu malam atau cahaya malap, siri Samsung Galaxy S23 sedia mengubat kekecewaan anda dengan penawaran Nightography yang telah dikemas kini.

Hadir dengan algoritma terbaru, para pengguna bakal menikmati imej yang bukan sahaja jelas dan terang pada waktu malam, malah turut berpeluang selfie dengan sokongan bokeh pada waktu malam. Semuanya berjaya dijayakan dengan penyertaan sensor 12-megapixel Dual Pixel Auto Focus beserta teknologi AI yang diperkenalkan Samsung kali ini.

Sekiranya anda gemar mengambil gambar bintang dan bulan, fungsi Astrophoto pastinya menjadi peneman terbaik anda di mana anda tidak perlu lagi aksesori tambahan untuk mendapatkan gambar terbaik meskipun pada keadaan cahaya malap.

Samsung juga sedia menawarkan lebih keseronokan buat mereka yang kerap menggunakan fungsi video di mana model Samsung Galaxy S23 Ultra yang diperkenalkan pada kal ini sedia ditawarkan dengan 2x OIS Double yang sekaligus memastikan setiap gambar yang diambil bebas getaran serta lebih jelas.

Malah, tidak mengejutkan melihatkan content creator atau YouTuber selesa menggunakan siri Samsung Galaxy S23 untuk merakam video dengan adanya fungsi rakaman video beresolusi 8K beserta penyertaan lensa yang lebih lebar.

Bukan itu sahaja, kualiti hebat daripada siri terbaru Samsung ini turut sedia ditawarkan menerusi aplikasi pilihan anak muda serta content creator pada kini seperti Instagram, Snapchat dan juga Tiktok. Menarik bukan?

Khusus buat anda yang mahukan lebih penguasaan kamera, Samsung turut menyertakan mod Expert RAW yang menjanjikan lebih banyak tetapan buat pengguna dalam mendapatkan imej terbaik. Tidak hanya terhad buat kamera belakang, model ini turut sedia ditawarkan pada kamera hadapan dan juga menerusi mod astrophoto.

Melihat kepada kualiti gambar model yang dilancarkan tahun lalu iaitu Samsung Galaxy S22 Ultra yang masih lagi dinobatkan sebagai telefon pintar dengan kamera terbaik, kami yakin ramai yang sudah tidak sabar menantikan kehebatan kamera Samsung Galaxy S23 Ultra ini.

Untuk pengetahuan, ini merupakan antara fungsi bahagian kamera yang tersedia buat siri Samsung Galaxy S23. Pastinya pengguna bakal menikmati lebih banyak keseronokan dan kepuasan menggunakannya menerusi rekaan, kemas kini terbaru OneUI dan juga spesifikasi serta kuasa pemprosesan terbaru daripada Samsung.

Buat anda yang berminat untuk menjadi yang terawal memiliki telefon pintar terbaik daripada Samsung dalam mendapatkan imej terbaik menerusi sensor 200-megapixel, anda boleh layari laman rasmi Samsung atau klik di sini untuk membuat pra-tempahan.


Samsung Galaxy S7 Bakal Hadir Dengan Rekabentuk Berbeza

Samsung bakal mengumumkan siri Galaxy terbaru mereka iaitu Samsung Galaxy S7 pada 21 Februari ini di MWC 2016 di Barcelona.

Berdasarkan ura-ura yang tersebar, Samsung Galaxy S7 bakal hadir dengan reka bentuk melengkung di bahagian tepi seperti ini.

Baca: Bagaimana Xiaomi Menganggu Ekosistem Industri Teknologi Dekad Ini

Ura-ura ini semakin hangat dibincangkan setelah gambar telefon pintar Samsung yang terbaru dikatakan akan dibantu dengan sistem operasi Android Marshmallow 6.0.

Seperti tahun-tahun yang lepas, Samsung akan mengumumkan 2 telefon pintar terbaharu mereka yang mungkin diberi nama Samsung Galaxy S7 Edge yang mempunyai skrin lengkung di bahagian tepi.

Samsung Galaxy S7 bakal hadir dengan spesifikasi seperti berikut:

Skrin: 5.1 inci (Super AMOLED, Force Touch bersama  TouchWIZ UI)
Processor : Octa Core Snapdragon 820 / Exynos 8890, 64 bit Chipset
GPU: Adreno 530
RAM: 4 GB Memory 32/64/128 GB
OS: Android v6.0.1 (Marshmallow OS)
Kamera: kamera belakang 12.2 MP serta 5 MP kamera hadapan
Fungsi Lain: Pengimbas cap jari

Pihak Samsung juga telah memuatnaik teaser untuk Samsung Galaxy S7 yang akan diumumkan pada 21 Februari ini. Hari yang sama LG bakal umumkan LG G5

Baca lagi: LG G5 Bakal Hadir Dengan Skrin Yang Sentiasa Aktif


Samsung Galaxy S7 Dan Samsung Galaxy S7 Edge Disalut Emas 24K Dibuka Untuk Pra Tempahan

Simbol kekayaan paling yang klasik bakal bertemu dengan antara peranti tercanggih dunia ketika ini. Itulah yang boleh saya ungkapkan apabila Samsung telah mengumumkan kerjasama dengan Truly Exquisite untuk melancarkan Samsung Galaxy S7 dan Samsung Galaxy S7 Edge yang disalut dengan emas 24K.

Meskipun kedua-dua peranti ini sudah hadir pada awalnya dengan warna emas, kami yakin masih ada yang diluar sana yang mahukan emas tulen di bahagian telefon pintar mereka.

Kerjasama Samsung dengan Truly Exquisite ini bakal mewujudkan 3 variasi baharu iaitu 24K gold, platinum dan 18K rose gold buat setiap peranti. Berikut merupakan harga bagi setiap peranti tersebut:

Kami yakin tidak ramai daripada sanggup untuk berbelanja lebih daripada 2000 USD untuk mendapatkan sebuah peranti daripada Samsung yang bersalut emas termasuk saya. Namun buat anda yang berminat, Samsung telah membuka pra tempahan buat telefon pintar ini seawal hari ini dan akan dihantar seluruh dunia.

Samsung Galaxy S7 besalut emas ini bakal hadir bersama beberapa aksesori. Telefon pintar ini akan didatangkan bersama kotak eksklusif yang diperbuat daripada kayu berkualiti tinggi, VR headset dan tempat pengecas tanpa wayar.

Oh ya, bukan itu sahaja yang ditawarkan oleh Truly Exquisite buat bakal pelangganya, setiap pembelian peranti ini 5% daripadanya akan diberikan kepada badan-badan amal yang memerlukan.


AirAsia Lancarkan Ourfarm, Platform ‘E-Commerce’ Memfokuskan Kepada Agrikultur

Selepas berjaya menempa nama dalam industri penerbangan, kumpulan AirAsia nampaknya mahu melebarkan sayap mereka dengan memasuki sebuah lagi industri baharu buat syarikat ini iaitu indusri agrikultur dengan penyertaan e-commerce.

Menerusi platform yang dinamakan sebagai Ourfarm, platform ini sedia untuk menghubungkan petani dan nelayan kepada pengguna serta pemilik bisnes merangkumi pemilik rangkaian kedai makan dan restoran serta pengguna secara terus.

Menurut CEO Kumpulan AirAsia, Tan Sri Tony Fernandes, kehadiran Ourfarm dijangka dapat membantu petani dan nelayan menerima bayaran yang setimpal sekaligus mengurangkan kepada kebergantungan dan keuntungan yang tinggi terhadap penggunaan orang tengah.

Dalam erti kata lain, Ourfarm dijalankan sebagai usaha untuk mengurangkan harga bahan mentah yang boleh didapati pemilik bisnes dimana secara tidak langsung dapat menawarkan harga yang rendah buat pengguna.

Mengulas mengenai masa depan Ourfarm, platform ini dijangka bakal menawarkan sebuah gudang dimana bukan sahaja pemilik bisnes mampu mendapatkan bahan mentah, malah para pengguna juga berpeluang mendapatkannya secara atas talian.

Difahamkan Ourfarm juga bakal dijalankan dengan kerjasama bersama bantuan sistem kargo, logistik, sistem bayaran yang tersedia di AirAsia yang sekaligus dapat melancarkan penghantaran barangan mentah kepada pemilik bisnes dan pengguna. Bukan itu sahaja, platform ini turut dijalankan dengan hasil kerjasama TheLorry.com.

Menurut S Lalitha selaku CEO Ourfarm, platform ini kini mempunyai 45 petani berdaftar yang mampu menghantar bahan mentah dengan berat minimum 50kg setiap barangan sekitar Lembah Klang.

Nampaknya lebih mudah buat orang ramai serta pemilik bisnes untuk mendapatkan barangan mentah siap penghantaran dengan harga yang lebih rendah selepas ini.

AirAsia pada minggu lalu telah menawarkan pas penerbangan unlimited berharga RM399. Ketahui lebih lanjut mengenai tip dan trik untuk medapatkan tawaran berbaloi ini.

AirAsia Tawar Promosi Pas Penerbangan ‘Unlimited’ Berharga RM399 Bermula Esok

Tawar Promosi Luar Biasa, Ini Tip Dan Trik Guna Pas Penerbangan ‘Unlimited’ AirAsia


Samsung Galaxy S7 Edge ‘Batman’ Hadir Buat Pasaran Malaysia Dengan Harga RM4099

Berita baik buat semua peminat Samsung dan Batman. Nampaknya, Pihak Samsung Malaysia bakal membawakan Samsung Galaxy S7 Edge Injustice Edition ini untuk pasaran Malaysia.

Sebelum ini Pihak Samsung mengesahkan set ini bakal dijual di beberapa buah negara termasuk China, Singapore, Korea, Latin America, dan Russia. Ternyata Malaysia tersenarai untuk mendapatkan set edisi terhad ini melalui pengumuman terbaru.

Memandangkan edisi ini adalah terhad kepada 500 unit, harga yang diumumkan juga agak ‘limited edition’ iaitu RM4099. Harga yang agak mahal untuk sebuah telefon pintar. Tapi tunggu dulu, Set Injustice Edition yang bersama S7 Edge ini didatangi bersama Gear VR dan beberapa set ‘Batman’ yang lain.

Buat anda yang berminat untuk mendapatkan Samsung Galaxy S7 Edge Injustice Edition ini, anda boleh membuat pra tempahan dengan deposit RM500 bermula 17 Jun, 10 pagi ini. Buat peminat Batman, jangan lepaskan peluang keemasan ini.


Samsung Galaxy S7 Edge ‘Batman’ Dilancarkan

Jika semalam, Samsung Mobile mengeluarkan teaser mengenai Samsung S7 Edge yang diinspirasikan Batman, pada hari ini Samsung Mobile dengan kerjasama DC Comics melancarkan Samsung Galaxy S7 Edge Injustice Edition yang diinspirasikan daripada Batman.

Sebagai salah seorang peminat batman dan mengikuti perkembangan Samsung, pada mulanya saya agak ‘skeptical’ dengan keupayaan Samsung untuk hadir dengan produk premium dan sexy. Samsung mungkin berjaya dari segi spesifikasi yang canggih namun untuk hadir dengan dengan produk yang sesuai dengan ‘Bruce Wayne’ mungkin agak sukar.

Nampaknya jangkaan saya jauh meleset. Samsung dengan kerjasama DC Comics berjaya untuk mengeluarkan S7 Edge Injustice Edition dengan sangat baik dan awesome sekali.

Lihat sahaja kotak yang digunakan Samsung sempena S7 Edge edisi khas ini. Warna pilihan Samsung iaitu emas dan hitam berjaya membuatkan gandingan Batman bersama S7 Edge ini kelihatan sangat premium. Samsung S7 Edge Injustice Edition ini juga dilengkapi dengan VR headset.

Dari segi luaran sudah cukup membuatkan peminat Batman tidak senang duduk. Kami kongsikan pula kepada anda apa yang tersedia didalamnya. Set Injustice Edition ini dilengkapi dengan case getah yang diinspirasikan kepada perisai Batman. Pendapat kami ini mungkin case getah paling terbaik pernah kami lihat untuk penggunaan telefon pintar.

Tidak cukup ‘Batman’ jika set ini tidak dilengkapi dengan Batarang. Untuk membuatkan set ini lebih premium, pemilihan warna emas dipilih untuk disalutkan pada keseluruhan Batarang. Sexy bukan?

Sama seperti pemilihan warna pada kotak dan set di dalamnya, warna emas dan hitam digandingkan pada Samsung S7 Edge Injustice Edition ini. Logo emas Batman di bahagian belakagn S7 Edge ini seolah-olah mengesahkan penggunanya sebagai salah seorang ‘Bruce Wayne’.

Samsung juga memperkemaskan beberapa software dan theme untuk bersesuaiana dengan tema Batman Injustice Edition. Dialler S7 Edge Injustice Edition ini juga agak berbeza berbanding Samsung S7 Edge yang biasa.

Atas kerjasama Injustice dan DC Comics, game Injustice: Gods Among Us disertakan pada telefon pintar ini. Pastinya lebih rancak apabila digandingkan bersama VR headset yang disertakan.

Pihak Samsung mengesahkan set ini adalah terhad dan cuma akan dijual di beberapa buah negara termasuk China, Singapore, Korea, Latin America, dan Russia. Nampaknya Malaysia tidak ada di dalam senarai untuk mendapatkan Samsung S7 Edge Injustice Edition ini.

Walaubagaimanapun, kami yakin pastinya terdapat beberapa penjual yang akan menjual semula set ini buat peminat Batman di Malaysia. Samsung Mobile masih belum mengesahkan harga rasmi set ini. Kami jangkakan set ini akan dijual semula dengan harga mencecah ratusan ribu ringgit sepertimana Samsung S6 Edge Iron Man Edition yang diumumkan tahun lepas. Satu soalan daripada saya, sudikah anda ‘melabur’ untuk mendapatkan S7 Edge Batman Edition ini wahai pencinta Batman?


Samsung Galaxy S7 Edge Dipilih Sebagai Smartphone Skrin Terbaik SID

Nampaknya Samsung masih mempunyai seperkara lagi untuk dibanggakan mengenai smartphone flagship mereka yang dilancarkan pada tahun lepas.

Kali ini Samsung Galaxy S7 telah berjaya dipilih sebagai smartphone dengan skrin terbaik daripada Society for Information Display (SID). Sebuah badan profesional yang memfokuskan kepada industri paparan smartphone.

Penggunaan skrin lengkung yang praktikal antara yang menjadi punca utama Samsung Galaxy S7 Edge dipilih sebagai smartphone dengan skrin terbaik daripada SID. Tidak dilupakan juga, skrin AMOLED yang jelas dan terang antara yang menjadi penyumbang utama.

Untuk pengetahuan anda, ini bukanlah kali pertama Samsung berjaya mendapatkan anugerah ini. Syarikat ini berjaya dianugerahkan anugerah yang sama pada 2013 dan 2015.

Melihat kepada review yang dilontarkan para reviewer mengenai Samsung Galaxy S8, tidak mustahil smartphone flagship terbaru daripada Samsung ini bakal menerima anugerah yang sama daripada SID.

Dikhabarkan, Apple juga bakal menggunakan paparan OLED Samsung Display pada model terbaru Apple iPhone. Sebanyak 72 juta unit paparan OLED bakal dihantar menjelang Jun 2017 dan bakal bertambah bergantung kepada permintaan pengguna.

Buat anda yang mahu mendapatkan Samsung Galaxy S7 Edge, anda boleh dapatkannya di sini dengan harga promosi.


Samsung Galaxy S8 Sedia Ditawarkan Dengan Diskaun RM600

Berita baik buat anda yang sudah lama mengimpikan smartphone flagship daripada Samsung iaitu Samsung Galaxy S8 dan Galaxy S8+. Bersempena dengan Tahun Baru Cina yang bakal tiba tidak lama lagi, Samsung telah menawarkan promosi terbaru dimana anda berpeluang mendapatkan model ini dengan harga diskaun sebanyak RM600.

Melalui harga promosi yang ditawarkan, para pengguna berpeluang mendapatkan Samsung Galaxy S8 dengan harga RM2,699 manakala Samsung Galaxy S8+ ditawarkan pada harga RM3,099 selepas diskaun.

Selain itu, Samsung turut menwarkan promosi buat model Samsung Galaxy J7 dan Galaxy J7+ dimana pengguna boleh mendapatkannya dengan harga RM999 dan RM1,099 selepas diskaun.

Promosi bersempena CNY 2018 ini cuma berlangsung pada masa terhad dan bakal berakhir pada 15 Februari 2018.

Buat anda yang berminat untuk mendapatkan smartphone flagship daripada Samsung yang pada kami masih releven untuk didapatkan, inilah masanya yang ditunggu-tunggu. Kami mencadangkan anda untuk membaca ulasan kami mengenai Samsung Galaxy S8 terlebih dahulu sebelum mendapatkannya di kedai rasmi Samsung berdekatan anda.

Klik di sini untuk mengetahui cara-cara untuk mendapatkan Samsung Galaxy S8 atau S8+ dengan penawaran baucer sebanyak RM388 daripada Senheng dan senQ.